
Prakalba. 


Be kitų dalykų, kurie žmogui žinotini, pirmą vietą: 
užima gero ir blogo pažinimas. Šitų dalykų pažinimas žmo- 
gui yra būtinai reikalingas: nustatyti savo gyvenimo tiesų. 
kelią, išvengti amžinosios prapulties ir pasiekti tą tikslą, 
kuriam jisai yra sutvertas. Žmogaus gyvenimo pakraipa 
priklauso nuo tikslo, kurį jisai sau pasirenka. Todel tik- 
slas yra moralumo principas, siekis ir taisyklė. 

Principas, kadangi jo žinojimas ir pamėgimas turi 
paraginti žmogų prie darbo. 

Siekis, kadangi į tikslą turi būti taikomi visi žmo-- 
gaus veiksmai. Žmogus kitaip elgdamasis yra panašus šau- 
liui, kuris nežiūri pažymėtos vietos kur turi šauti ir, nega- 
lėdamas atatinkamai pataikinti, aikvoja laiką veltui. Toksai. 
žmogus negali gerai gyventi ir nustoja savo viršiausio gero. 

Tikslas yra žmogaus gyvenimo ir jo veiksmų tai- 
syklė, kadangi žmogaus gyvenimas turi būti panašus jo. 
paskutiniam tikslui, iš kurio eina visi įsakymai ir gyvenimo. 
būdas. 

Kaip joks arkitektas be plano nepastatys namo ar 
laivo, taip lygiai joks žmogus, nesekdamas paskutinio tikslo, 
nesukurs doro ir moralaus gyvenimo. Senovės galvočiai, 
besiteiraudami to kilnaus klausimo — koksai tikrai yra 
žmogaus gyvenimo tikslas — paalsino savo proto jėgas, 
tačiau nesugebėjo duoti vienodo ir nuoseklaus atsakymo. 
Todel vien tiktai Dievo Dvasia galėjo apreikšti žmonėms tą. 
paslaptį ir nurodyti priemones, kuriomis jie galėtų pa- 
siekti savo viršiausio gero. 


Pirmoji Konferencija. 


Žmogaus Tikslas. 


„Būkite tat tobūli, kaip ir jūsų dan- 
giškasis Tėvas tobūlas“ (Mat. 5,48). 

Iš kur žmogus ir kokiu tikslu jisai čia yra? — Apie 
šitą tai klausimą, tartum apie ašį, prieš ir po Kristaus laikų 
sukasi visos filosofų sistemos ir mokyklos. Tai yra svar- 
bių svarbiausis klausimas, liečiąs žmogaus esybę ir jo gy- 
venimą. Nuo šio klausimo išsprendimo priklauso žmogaus 
moralinė vertė, jo laikinoji bei amžinoji laimė ir vienatų 
bei tautų likimas. 

Klasiškųjų ir nekultūringųjų tautų tikybos mitai — 
pradedant nuo aigiptiečių, graikų ir romiečių — yra ne kas 
kita, kaip tik mįslės užminimas: iš kur žmogus ir kokiu 
tikslu jisai čia yra? Begvildenant šį kilnų klausimą, įsi- 
kūrė trys didžiulės filosofų sistemos, būtent: materializmas, 
panteizmas ir racionalizmas. 


pamiršę antrąją, greitai ištvirko, Ištiesų, toksai lepus mok- 
slas, paleidžiąs vadžias visiems žmogaus žemiems geidu- 

liams, puikiai išbujojo senovės Graikijoje, vėliaus gi ir 
galingoje Romoje. Pradedant cezarais, konsulais ir bai- 
giant vergais — visi laikė sau didele garbe vadintis Epikuro 
pasekėjais. 

Po Epikuro atsirado kitas, Romos dainius Liukrecijus, 
kuris savo dainose skelbė materializmą. Tačiau jiedu ne- 
buvo pirmu materializmo filosofijos išradėju. Penketa šimt- 
mečių dar prieš juodu būta praktinių materialistų, bet ir po 
juodviejų, ypač šiais laikais, jųjų netrūksta. Dievo esimo 
bei dvasinės sielos neigimas ir pomirtinio gyvenimo išsiža- 
dėjimas nėra jokia mokslo pažanga ar išradimas; visa yra 
taip sena, kaip senas žmogaus ištvirkimas. Jeigu Žmogus 
būtų tiktai gyvulys, turįs savo tikslu kovą už būvį-lėbavimą, 
tai kur dėti moralumo principai: kaltės bei nuopelno, baus- 
mės bei atlyginimo ir atsakomybės už savo kaltes? Kokios 
vertės galėtų būti žmogaus laisva valia, sąžinė, dora ir tė- 
vynės meilė? Tačiau, tie dalykai yra visos žmonijos mora- 
linė nuovoka, kuria remiasi šeimyna, visuomenė ir val- 
stybė. Minėtieji dalykai yra moralumo įtalpa, mokslo ir 
politinio gyvenimo pagrindas kaip atskirų žmonių, taip 
lygiai ir visų tautų. „Communis consensio omnium natio- 
num lex naturae putanda est“ — bendra visų tautų nuomonė 
yra skaitoma prigimties teise, pasak senųjų galvočių prin- 
cipo. 

Visuotina, visų tautų bendra apie kokį nors dalyką 
nuomonė turi būti vadinama ir laikoma neginčijamu teisybės 
ženklu, nes bendras žmonių protas iš savo prigimties negali 
klysti. Visos gi žmonijos nuomonė, kad žmogus turi laisvą 
valią ir sąžinę, kad jisai atsako už savo darbus, kad jisai 
gali prasikalsti ir užsitraukti bausmę ir, atžagariai, už gerus 
darbus gali gauti atatinkamą atlyginimą. Tokiu būdu žmo- 
įgaus tikslas negali būti gyvuliška kova už būvį, nė Iėba- 
vimas. Todel aišku, kad Epikuro ir jo pasekėjų sistema 
neišriša to svarbaus klausimo: iš kur ir kokiu tikslu yra 
žmogus šiame pasaulyje. 

Kita filosofų mokykla vadinasi panteizmas. Šitos mo- 
kyklos kūrėjais buvo senovės stoikai su graikų Zenonu ir 
romiečių Seneka priešakyje. Mūsų laikų garsūs panteizmo 

rėmėjai yra vokiečiai: Hegel, Fichte, Schelling. Šiandien 
jau ne paslaptis, kad filosofinis panteizmas, garsinamas 
Berlyno universitete, prirengė pamatus politikos panteizmui 
ir militarizmui, kurio pagalba vokiečiai užsimanė užviešpa- 
tauti visu pasauliu. 4 

Sulig šiuo mokslu žmogus yra Dievo dalis, anot Sene- 
kos, arba dievystės išsivystymo momentas, kaip sako Hegel. 
Tuo dievu esąs visas pasaulis, žmogus gi yra tos visatos 
dalis. Žmogus neturi už save viršesnio; jisai yra absoliutas. 
Jis gali leisti ir mainyti įstatymus; gali net sau atimti gy- 
vybę kada jinai yra jam perkarti ir nenaudinga, juo labiau, 
kad jisai, mirtimi nustodamas dalinos esmės, sugrįžta prie 
bendros, kuri sulig panteistų mokslu yra daug geresnė, vi- 
siškai tobūla ir grynai dieviška Panteistų mokslas veda ne 
tiktai prie patžudystės, bet ir prie įvairių prasikaltimų. To- 
del nėra prasmės jo teirautis apie žmogaus tikslą. 

Lieka dar racionalizmo bei spiritizno mokykla, kuri 
pripažįsta Dievą ir dvasinę žmogaus sielą. Ji veda prie 
žmogaus tikslo, tačiau ne pilnai ir tokiu būdu palieka žmogų 
be vadovo, be vilties išėjimo iš neaiškumų. Šitos mokyklos 
kilnių vadų tarpe randasi Sokratas, Platonas, Aristotelis ir 
Ciceronas. 

Sokratas ir Platonas mokė, kad šis pasaulis nėra am- 
žinas, bet kad Dievas sutvėrė jį iš savo gerumo ir davė jam 
sielą. Žmogus taipgi Dievo sutvertas ir apdovanotas nemir- 
tinga siela, kurios vieta yra galva, Aukščiausia žmogaus 
laimė ne lėbavimas, bet ir ne mokslas, tiktai nuolatinis 
savęs tobūlinimas, sekant viršiausios gerybės-Dievo pana- 
šumą. Toksai tai yra moralinis žmogaus tikslas. 


Pirmu žvilgsniu išrodytų, kad tokį prakilnų mokslą ka- 
talikų tikėjimas pasiskolino iš racionalizmo sistemos. Ta- 
čiau racionalistai, išgyrę dorą ir idealizuodami tobūlini- 
linimąsi Dievo panašume, mokė ir piktadarybės. Ciceronas 
smerkė moterystės luomo nesuardomybę, patsai persiskir- 
damas su viena ir kita savo pačia. Platonas gyrė sergančių 
naujai gimusių kūdikių žudymą. Pagaliaus, minėti filosofai 
savo raštuose abejojo apie savo mokslo tikrenybę. Cicero- 

nas, kuris smarkiai kariavo prieš Epikuro materializmą, abe- 
jojo apie sielos nemirtingumą. Sokratas vieną kartą tarė 
savo mokiniui: „Alcibiadai, nieko nereikalauk iš dievų! 


| Laukime kol dangaus pasiuntinys ateis mus pamokytų kaip 


turime apsieiti su dievais ir su žmonėmis. Turėkime viltį 
Dievo „gėrybėje, kad toji diena jau netolima.“ Platonas gi, 
kurį del jo gilaus proto dievišku praminta, tiesiog sako: 
„Jei neateis iš dangaus „Žodis“, nieko tikra apie Dievą 
nežinosime; tenesivėluoja pasiuntinys. Aš esu pasiruošęs 
daryti visa, ko jisai mane išmokys.“ 

Štai paskutinis atsakymas, kurį žmonijos protas pajėgė 
duoti — „Nežinau ir, dar atkartoju, visiškai nežinau — ko 
ir kam čia esu pasaulyje. Man reikia viršesnio proto pagal- 
bos: reikia, kad Dievas nužengtų ant žemės ir mus išmokytų 
bei išganytų.“ Tuo viršiausiu protu, tuo Dievu, kuris nu- 
žengė ant žemės ir mus išganė yra Jezus Kristus. Jis šaukia 
mus: „Būkite tat tobūli, kaip ir jūsų dangiškasis Tėvas to- 
būlas“ (Mat. 5,48). Todel žmogaus tikslas šiame pasau- 
lyje yra kilimas šventybėje, „nes ta yra Dievo valia, kad jūs 
būtumėte šventi“ (1 Tes. 4,3). 

Argi tai galimas daiktas, kad žmogus galėtų tiek išsito- 
būlinti, kad taptų panašus Dievui? Argi jisai savo prigim- 
timi turi ką nors bendro su Dievu? — Turi, nes štai kas 
yra pasakyta Pradžios knygoje: „Ir tarė (Dievas): Padary- 
kime žmogų į mūsų paveikslą ir mūsų panašumą“ (Prad. 
1,26). Kame gi tas žmogaus panašumas Dievui? — Žmo- 
gus yra dvilypė esybė, susidedanti iš sielos ir kūno. Žmo- 
gaus kūnas, tiesa, yra visų organizmų kilniausis ir gra- 
žiausis. Kiek grožio, prakilnumo spindi kituose sutvėri- 
muose, tai viskas surinkta žmogaus kūne. Del organizmo 
grožio senieji galvočiai praminė žmogų „mažu pasauliu“, 
nes žmogus, sulig savo kūnu, yra pasaulio stebūklas. Apie 
tai Romos dainius štai kaip dainuoja: „Os homini sublime 
dedit, caelumgue tueri, fecit et erectos ad sidera tollere 
vultus“ — dievai davė kilnią burną dangun žiūrėti, žmogui 
darė augštyn veidą žvaigždes regėti. Tai ženklas, kad ne 
žemei, bet dangui žmogus sutvertas. Tačiau žmogaus pana- 
šumas Dievui glūdi ne jo kūne. Dievas yra Dvasia — „Spi- 

titus est Deus“ (Joan. 6,27). Ir žmoguje yra nemirtinga 
dvasia. 

Dievas yra tiesa — „Ego sum veritas!“ (Joan. 14,6). Ir 
žmoguje yra protas, kuris savo prigimtimi ieško tiesos ir, 
ją radęs, džiaugiasi. 

Dievas yra tobūlybė ir visokio šventumo šaltinis — 
„Ego sum Dominus sanctificans“ (Ezech. 20,12). Ir žmoguje 
yra laisva valia, kuri naturaliai ieško to, kas yra gera. „Vo- 
luntas humana naturaliter tendit in bonum“ — žmogaus va- 
lia sava prigimtimi traukia į gerą, anot Aristotelio. Žmo- 
gus jaučia savyje moralinę nuovoką, kuri jam liepia guo- 
doti ir mylėti tai, kas yra gera, kilnu, idealu, ir atmesti bei 
pasmerkti, tai, kas yra purvina, žema ir nedora. 

Dievas yra meilė — „Deus charitas est“ (1 Joan. 4,16). 
Dievas sutvėrė angelus ir žmones ir tą gražiausią pasaulio 
mašineriją, kad galėtų kam gero padaryti. Ir žmoguje yra 
meilės troškimas kam nors ką gera padaryti ir tuo jisai 
didžiuojasi ir džiaugiasi. 

Dievas yra visokios laimės šaltinis. Ir žmogus natura- 
liai linksta prie laimės. „Homo naturaliter desiderat esse 
beatus“ — žmogus savo prigimtimi trokšta būti laimingu, 
pasak senių. Net tuomet, kada žmogus daro blogai — antai, 
pasigeria ir apsivagia — jisai ieško tame nors trumpos 
laimės. Nėra tokio žmogaus, kuris nenorėtų būti laimingas. 

Dievas yra esmės pilnybė ir nemirtingas — „Ego sum 
gui sum“ (Exod. 3,14), „Ego sum vita“ (Joan. 4,24). Ir 
žmogus nori gelbėti savo gyvybę. Graudumas ir baimė jį 
apima, minint, apie mirtį, nes jisai nori gyventi savo kar- 
tose ir būti nemirtingas. Pagaliaus, žmogui labai norisi 
palikti amžiną po savęs minėjimą. Todel girdime afšitikimų, 
kad būta žmonių, kurie, neturėdami amžinam paminėjimui 


darbų, pildė piktadarybes. Kaip antai Herostratas, graikų | 
šiaučius, padegė garsiąją Dianos šventyklą Efeze, kad jo | 


vardą amžinai minėtų istorija, nors ir negarbingą savo 
darbais. 

Reiškia, žmogus yra panašus Dievui daugeliu atžvil- 
gių. Žmogaus gi tikslas čia ant žemės yra išdailinti, išto- 

balinti Dievo paveikslą savyje. Bet kokiu būdu ir kokiais 
keliais žmogus gali pasiekti tos tobūlybės? — Dievo įsa- 
kymų keliu, nes Šventasis Raštas sako: „Vesk mane savo 
įsakymų taku“ (Ps. 118,35). 

Tarp Dievo ir žmogaus yra didelis panašumas. Kas yra 
priešinga Dievo tobūlybei, tas tuo pačiu priešinga ir mora- 
linei žmogaus prigimčiai. Todel toksai apsireiškimas yra 
blogas dalykas ir Dievas turėjo tą blogą uždrausti. Atža- 
gariai, kas sutinka su Dievo tobūlybe, tuo pačiu sutinka ir 
su žmogaus moraline prigimtimi, todel yra geras dalykas ir 
Dievas turėjo tai įsakyti. Ant šitų tai žmogaus santykių su 
Dievu — Dievo tobūlybės iš vienos pusės ir Dievo pana- 
šumu sutvertos moralinės žmogaus prigimties iš kitos — 
remiasi Dievo dėsniai, vadinami „Dekalogas“ arba Dešim- 
tis Dievo Įsakymų. 

Šituose Įsakymuose žmogus randa visą savo moraly- 
bės pamatą kiekviename luome ir visose gyvenimo sąly- 
gose. Jisai, sekdamas minėtus dėsnius, ūgdina ir tobūlina 
savo moralinę prigimtį. Laužydamas gi šituos dėsnius, jisai 
pataikauja savo žemiems geiduliams, ir tokiu būdu gadina ir 
žemina savo moralinę prigimtį. Tat Dievo Įsakymų užlai- 
kymas veda tiesiu keliu prie tobūlybės. Žmogus, taip elg- 
damasis, atiduoda Dievui kartu garbę, paklusnybę ir meilę. 


Todel ir Romos Katekizmas į klausimą: „Kam Viešpats 
Dievas sutvėrė žmogų?“ atsako: „Kad jisai Jį garbintų, Jam 
tarnautų, Ji mylėtų ir už tai gautų išganymą.“ Žodžiai: gar- 
bintų, tarnautų ir mylėtų skiriasi tiktai teorijoj, praktikoje 
gi, tai yra žmonių santykiuose su Dievu, jie reiškia tą patį. 
Žmogus tiktai tuomet Dievą tikrai garbina, Jam tarnauja ir 
Ji mylį, kuomet jisai pildo Jo šventą valią, kuri yra aprei- 
kšta Jo Įsakymuose ir dapildyta Kristaus įsakymu: „My- 
lėsi Viešpatį savo Dievą visa savo širdimi, visa savo siela, 
visomis savo jėgomis, visomis savo mintimis ir savo artymą 
kaip patį save“ (Luk. 10,27). 

Šeimyniškame gyvenime ne tas kūdikis yra geras, kuris 
glaudosi ir glamonėjasi, nuolat sakydamas: „tėte, mama, aš 
jus labai myliu!“ o už akių visumet murma ir skersuoja 

prieš tėvus, bet tas, kuris vertina tėvų valią ir jų klauso. 
Taip lygiai yra ir su Dievu. Jisai yra mūsų Viešpats, ta- 
čiau ir mūsų Tėvas. Savo Tėvu ir Kristus Jį vadina. Tuomet 
esame tikrai gerais vaikais, kuomet pildome Jo valią visur 
ir visame. Tai patvirtina ir Kristus: „Jei laikysite mano 
įsakymus, jūs pasiliksite mano meilėje... Jūs esate mano 
prieteliai, jei darysite, ką aš jums įsakiau“ (Jon, 15,10,14). 

Tat klausiman: kokiu tikslu žmogus yra šitoje žemėje? 
Reikia atsakyti — jisai čionai yra, kad visada, visur ir vi- 
same pildytų Dievo įsakymus, nes jųjų užlaikymas — tai 
žmogaus gyvenimo tikslas. Juos sekdamas žmogus turi pa- 
kilti tobūlybėje ir tapti panašus Dievui, jais privalo atiduoti 


„ Jam garbę bei ištikimą tarnybą ir tokiu būdu parodyti Die- 


vui tikrą savo meilę. 


Antroji Konferencija. 


Ar yra Dievas? 


„Tarė kvailas savo širdyje: nėra Dievo. Su- 
gedo ir tapo šlykštūs nedorybėse“ (Ps. 52,1—2). 

Ar tikrai yra Dievas? — Yra, buvo ir bus per amžius. 
Tai yra visų žmonių moralinės prigimties balsas, kuris yra 
taip senas kaip sena žmonija. Toksai įgimtas balsas negali 
klysti nes kitaip žmogaus prigimtis vestų į klaidą ir netu- 
rėtų būdo ir priemonės pasiekti teisybės. 

Vienas stabmeldžių galvočius, paklaustas: kas yra žmo- 
gus? atsakė: „Žmogus yra dievėtas gyvulys — homo est 
animal religiosum“. Tertulionas gi sako: „omnis anima natu- 
raliter christiana“ — kiekviena siela savo prigimtimi yra 
krikščioniška. Iš šitos tai priežasties vaikai taip linkę prie 
pamaldumo, taip greitai Dievą pažįsta ir taip skubiai melstis 
išmoksta. Jeigu nebūtų žmonėse įgimtų gabumų Dievą pa- 
žinti, tai visokios motinų, kunigų ir mokytojų pastangos 
nepajėgtų vaikams įčiepyti tikybos jausmų. Jie paaugę 
atmestų tuos apie Dievą girdėtus aiškinimus kaip pameta 
daugelį kitokių kūdikystėje girdėtų pasakų. Čia gi priešin- 
gai, augant metuose, stiprėja ir jų tikyba. 

Kad žmonija jau nuo žilosios senovės tiki į Dievą, tai 
liudija visi amžiai ir visos tautos. Apie tai liudija seniausi 
žmonių paminklai. Šių laikų mokslinčiai, daugiausia neti- 
kėliai, beieškodami užkastuose daiktuose žemėje argumentų 
prieš Dievą, tartum tyčia rado sau priešingą argumentą. 
Iškastų paminklų parašai ir simboliai jiems parodė, kad jau 
prieš tris tūstančius metų žmonės tikėjo į Dievą. Tačiau, 
juo mokslas stropiau teirausis užkastų žemėje liekanų, tuo 
ras ankstybesnę žmonių tikybą. 


New Yorko muzejuje yra Aigipto stabmeldžių kunigo 
lavono liekanos, gyvenusio 1200 metų prieš Kristų. Jos 
labai sudžiūvusios, bet dar panašios į žmogų, ir žymu, kad 
kunigo rūbų būta kanapinių bei lininių. Ten pat esama ant 
akmeninių plytų iškaltas paveikslas, kur Aigipto karalius 
Ramses Pirmasis, gyvenęs 1315—1205 metais prieš Kristų, 
pasodintas prieš „Valgių Dovanas“. Be to dar Nyliaus die- 
vai skubinasi atnešti karaliui visokių gausių dovanų. Kitoje 
gi paveikslo pusėje vaizduojama kokias kunigai atlieka 
apeigas prie tų dovanų. Reikia visumet atminti, kad tenai 
kur kunigo esama, tuo pačiu randasi ir Dievo garbinimas. 

Garsusis įvairių tikybų istorikas Maks Miūller po ilgų 
žilos senovės liekanų tyrinėjimo ir po keliauninkų iškvo- 
timo, kurie lankė laukines tautas, griežtai įsitikrino, kad 
tikyba yra žmogaus giminės visuotinas davinys ir tai dve- 
jopu žvilgsniu: 1. Kad žmogui yra įgimta Dievą pažinti, ir 
2. Kad kilnūs gamtos reiškiniai veda žmogų prie Dievo pa- 
žinimo. 

Mozė 1500 metų prieš Kristų rašė apie pasaulio pra- 
džią ir apie žmonijos tikybinius santykius. Jisai įrodo, kad 
žmonija iš pat savo išsivystymo lopšelio tikėjo į Dievą. Se- 
novės klasinės tautos, graikai ir romiečiai, suderino tikyba 
su valstybės ideja ir kartu su Ciceronu buvo įsitikinę, kad 
„Nėra tokios laukinės tautos, kuri nežinotų ar negarbintų 
kokios nors dievybės“ (Ouaest. Tusc, 2,19). Seneka rašė, 
kad „visiems yra įgimta tikyba ir nėra tokios ištvirkusios 
žmonių kartos, kuri netikėtų kokiems nors dievams“ (117 
laiškas). „Apeidamas visą žemės skritulį, sako Plutarkas, 
galima rasti miestų be akmeninių sienų, be mokyklų ir teis- 
mų, be gražių rūmų ir be pinigo, miesto gi, kuris netu- 
rėtų dievų ir bažnyčių, dar niekas nematė; ir esmi įsiti- 
kinęs, kad greičiau būtų galima įkurti miestą Ore, negu 
atrasti kokį yiensėdį ar kaimą be tikybos į kokią nors die- 
vybę“ (Adv. Colot. 31). 

Tertulionas savo „Krikščionių Apologijoje“ klausia 
savo laikų stabmeldžių: „Ar norite, -kad iš daugelio bei 
įvairių Dievo veikalų priparodytume, kad Jisai yra; iš vei- 
kalų, kurie yra aplink mus, kurie mus užlaiko, linksmina 

arba gązdina? Arba iš mūsų pačių sielos liudijimo, kuri, 
kad ir kūno kalėjime uždaryta, kreivais mokslais klaidi- 
dinama, kūno geiduliais deginama, stabų kreiva tikyba ter- 
šiama, tačiau kada iš savo padūkimo, miego ir negalėjimo 
atsitokia, tuojau Dievo tikru vardu šaukiasi: Didis Dieve! 
Gerasis Dieve! Jo kaip Teisėjo kiekvienas šaukiasi: Die- 
važi! Dievas to atsitikimo liudytojas! Dievui tai pavedu! 
Dievas už tai man užmokės!“ 

Ir šv. Povilas šaukėsi prie įgimtų žmogaus gabumų 
tikėti į Dievą, kada prabilo Atėnų Areopage į vietinius 
galvočius apie nežinomą Dievą: „Dievas, kuris kūrė pasaulį 
„ir visa, kas jame yra, jis, būdamas dangaus ir žemės Vieš- 
pats, negyvena rankomis padarytose šventyklose, nė 
žmonių rankomis aptarnaujamas ... Jis padarė iš vieno 
visą žmonių giminę .. . kad jie ieškotų Dievo ... nors 
jis yra netoli nuo kiekvieno mūsų. Nes jame mes gyve- 
name, judame ir esame, kaip ir kai kurie jūsų poetų yra 
pasakę: nes mes esame jo giminės.“ (Ap. Darb. 17, 24—28). 
Tat, vienu žodžiu sakant, tie įgimtieji į Dievą tikėti gabu- 
mai, kuriuos visi jaučiame, rodo, kad tie jausmai ne iš 
žmonių ir ne iš pasaulinės jėgos eina, bet iš aukštesnės 
jėgos ima savo pradžią. 

Be įgimto gabumo tikėti į Dievą, dar yra žmoguje ir 
tiesos, gero ir grožio pažinimo gabumas. Kitaip sakant — 
žmogus turi savyje principų, kurie yra jo minčių pagrindas, 
valdąs tas pačias mintis, taigi iš tokio šaltinio kįla visokis 
mokslas ir žinios. 

Kiekviena tiesa yra amžina: du ir du — keturi; dalis 
yra mažesnė už visą; kiekviena sėkmė privalo turėti savo 
priežastį; tas, kas gera, reikia daryti — blogo reikia vengti; 
nedaryk kitam, kas tau nemiela; ir t. t. Šios tiesos yra 
senesnės už žmoniją, nes jos buvo dar prieš žmoniją — 
taip kaip yra tiesa dar prieš kiekvieno atskiro žmogaus 
į ši pasaulį atėjimą. Tos tiesos tokiomis ir pasiliks, nors 
visi žmonės iki paskutinio išmirtų. Suderinimo bei dailės 
principai yra taipgi amžini ir jais remiasi skapto, dažo ir 
muzikos artizmas. 

Iš kur tokios tiesos atsirado? Kame yra jųjų pagrin- 
das? — Ne žmoguje, nes kiekvienas ateina prie tų tiesų 
jau prirengtų; kiekvienas jaučia jas įgimtas, tiktai reikia 
iš viršaus akstino, kad galėtų jas visiškai pažinti ir jas 
nekreipti prie dvasinio ir fizinio gyvenimo. „Kad aš tiesą 
sutverčiau, teisingai sako šv. Augustinas, tai galėčiau pasa- 
kyti — mano tiesa. Tačiau kas taip nors kuomet kalbėjo? 
Tiesa nėra nei mano, nei tavo, nei keno kito; jinai yra mūsų. 
visų tiesa.“ (Conf. 1, 12c, 25). Kas čia kalbama apie tiesą, 
tą“ patį reikia pasakyti ir apie gerą bei grožį. Tai nėra 
vieno žmogaus nuosavybė, bet visos jojo prigimties. 

Todel turi būti koksai nors aukštesnis, pirmykštis 
protas, iš kurio eina tos tiesos ir principai. Turi būti 
aukščiausia ir pirmučiausia Tiesa, kuri buvo prieš kiek- 
vieną žmogaus mintį ir kuri niekad neprapuls. Turi būti 
kokia nors nesibaigianti gėrybė ir šventybė, kuri sulig savo 
noru pažymėjo kas yra gera ir kas bloga. Reikia būtinai 
pripažinti kokia nors amžina tobūlybė, kuri pastoviais. 
dėsniais įkūrė grožio sąlygas ir ypatybes. 

Taigi toji amžinoji Tiesa, toji amžinoji gėrybė ir 
šventybė, toji amžinoji tobūlybė įkūrė žmogaus sieloje savo- 
panašumui sutvertoje tiesos supratimą ir gero bei grožio 
pažinimą tartum savo esybės atspindį, nes turi būti nesimai- 
nanti tiesa, sulig kuria žmonės privalo mintyti ir veikti. 
Tų gi vidujinių moralumo dėsnių reiškėja, kuri yra kiek- 
viename žmoguje, vadinasi sąžinė. 

Sąžinė vadinasi visų savų minčių, žodžių ir darbų 
pažinimas ir vidujinis teismas, sprendžiąs jųjų moralinę 
vertę. Jinai aptaria visa, kas yra gera ir bloga, kas žmogui 
tinka ir kas jam leidžiama ar draudžiama, Sąžinė pradeda 
atsiliepti dar labai ankstybame amžiuje. Jinai reiškiasi 
įvairiais būdais: kartais žadina žmogų prie gero ir perspėja 
ji nuo pikto; kartais vėl, ypatingai kuomet jisai ką nors 
pikta padaro, sąžinė apsireiškia aštriau ir aiškiau, tartum 
bešalis teisėjas, kuris teikia ištarmę apie jo nuopelną arba 
kaltę, apie atlyginimą arba bausmę. Sąžinė pati nubaudžia 
žmogų už jo prasikaltimus; jinai sužadina sielos nera- 

1mumą, išmėtinėjimus ir kokią tai nepaprastą baimę, kuri 
kankina prasikaltėlį dieną ir naktį. Už gerą gi pasielgimą 
jinai teikia širdies ramumą, linksmumą ir laimę, 

Sulig stropiu arba nevykusiu auklėjimu toji sąžinė 
atsiliepia ryškiau arba silpniau — jinai yra jautri arba 
užkietėjusi, tikra ar klaidinga — tačiaujinai yra. Žmo- 
gus be sąžinės yra labai didelė retenybė. Toksai tipas pasi- 
taiko tiktai tenais, kame yra visiškas ištvirkimas, kuris 
užmuša visokį žmoniškumo gyvuonį. Todel ir stabmeldžiai 
laikė sąžinę viršiausiu savo moralinio gyvenimo dėsniu — 
mokytoju, skundiku ir teisėju. Apie tai šv. Povilas šitaip 
kalba: „Stabmeldžiai, kurie neturi įstatymo, prityrimu daro 
tai, ko reikalauja įstatymas ... Jie parodo, kad įstatymo 
darbas įrašytas į jų širdis, jų sąžinei jiems liudijant.“ 
(Rom. 2,14—15). Tat jokios naudos neatneš Schopen- 
hauer'io, Būchner'io ir kitų materialistų kalbos, kuriose jie 
tvirtina, kad sąžinė yra tiktai auklėjimo burtas bei vaiden- 
tuvės žaidimas. Auklėjimas negimdo sąžinės, jos nesu- 
kuria kaip nesutveria girdėjimo ar regėjimo, bet tiktai ją 
sužadina ir lavina. Tie moralumo jausmai jau turi būti 
kūdikyje pirmiau, kad jį būtų galima išlavinti spalvų pa- 
žinime. 

Vaidentuvė, tiesa, yra nepažebojama galybė, bet nega- 
limas daiktas, kad visi žmonės sirgtų tokia vaidentuve, 
Jeigu toji sąžinė žmogų tiktai girtų, tai būtų jojo savy- 
meilės reiškinys, bet, deja, jinai labai dažnai tą patį žmogų 
bara, pasmerkia ir daro jam karčiausių rūgojimų, kurių 
jokiu būdu negalima atsiginti. Ne, tai jau ne vaidentuvės 
žaidimas. Čia yra kas nors realaus, pastovaus, rimto ir 
galingo žmogaus sielos gilumoje — ir tai yra sąžinė. 

Ką tokiu būdu tasai kiekvieno atskiro žmogaus ir 
apskritai visos žmonijos sąžinės esimo davinys reiškia? 
— Pirmiausia, jisai reiškia tai, kad turi būti koksai nors 
aukštesnis teisėjas, kuris tą vidujinį balsą-sąžinę įdėjo į 
žmogaus sielą ir kad jisai su jos pagalba dalinai vykdo čia 
ant žemės teisingumą. Toliau, jisai reiškia, kad turi būti 
kokia nors moralinė pasaulio tvarka kaip kad yra fiziniame 
pasaulyje. Kaip yra matomas fizinis pasaulis, kurio esimą 

žmogus pažįsta savais jausmais, taip lygiai yra ir aukštes- 
nis, moralinis pasaulis, apie kurį sąžinė jam teikia supra- 
timo. Šitą tiesą puikiausia paaiškina stabmeldžių filosofas 

3 Ciceronas. Jisai sako štai ką: „Visų išmintingų vyrų buvo 
t toksai įsitikinimas, kad moralinę tiesą ne žmonės išsvajojo: 
+ arba įvedė, bet kad jinai yra amžina ir kad sulig ja privalo 


į tvarkytis visas pasaulis. Paskutinis jos paramas yra Die- 
r vuje, Kuris įsakinėja ir draudžia. Toji gi tiesa yra taip sena 
kaip pati Dievo dvasia. Todel tiesa, kuria remiasi visokia 
pareiga, yra Aukščiausiojo Dievo dvasia.“ (De Leg. 2,4). 


Šitas subjektyvus arba istorinis argumentas — žmogaus 
prigimties siekiniai, visų tautų bei gentkarčių bendra 
nuomonė ir pasaulio maralinės tvarkos esimas — užtek- 


tinai įtikina žmogų, kad Dievas yra. 

Vaduojantis objektyviu arba kosmologiniu argumentu: 
reiškiasi toji pat išvada. Čia randasi du svarbiu klausimu: 
Ar yra gamtoje tikslinga tvarka, būtent, ar taip išrodo 
gamta kaip kad su kokiu tikslu ji būtų padaryta? Ir ar 
toji tvarka yra gamtos tikslingumo davinys? Šitiedu svarbiu 
klausimu yra reikalingu gilesnio paaiškinimo. 

Kaip neorganiniame taip lygiai ir organiniame pa- 
saulyje yra gražiausia tvarka ir gamtos stebūklingas tik- 
slingumas. Tat turi būti išmintingas protas, kuris suge- 
bėtų įkurti tokią tvarką bei kuris galėtų pažinti tikslą ir 
teikti priemonių tam tikslui pasiekti. Gamta gi proto ne- 
turi; jinai negali nei tikslo pažinti, nei gali duoti prie- 
monių tam tikslui pasiekti, nes toki dalykai priklauso: 
artizmui bei išminčiai. Taip pavyzdžiui saulė, dangaus re- 
gimųjų šviesų gražiausia, nėra sau, nes ji negali suprasti 
savo grožio bei tikslo, bet yra skirta kitų gerovei, antai 
— pasaulio švietimui ir šildymui. Panašiai žmoguje ar 
gyvulyje širdis ne sau yra, tik viso kūno naudai. 

Kuo yra širdis žmogaus kūne, tuo saulė visame pa- 
saulyje. Tat saulė yra atatinkamai sutvarkyta, nes jos 
„didumas, šviesos jėga ir nuo žemės atstumas yra smul- 
kiausiai apskaityta. Jeigu jos šviesa būtų didesnė ar arčiau 
žemės, tuomet jinai išdegintų viską ant tos žemės; jeigu 
gi šviesa būtų mažesnė ir toliau nuo žemės, tuomet jinai 

neužtektinai apšviestų ir nešildytų tosios žemės. Tokį 
+ikrą matavimą ir tokią tvarką galėjo įkurti toksai protas, 
kuris pažįsta tikslą ir kuris derina jam priemones. Tat 
jeigu saulė ne sau, bet viršesniui tikslui yra skirta, tuo 
4abiau visa gamta yra skirta ne sau, tiktai kam kitam. 


Tai, kas yra sau, turi būtitaip kilnus, kad 
už jį jau nieko kilnesnio negalėtų būti. Tai, 
kas yra sau, turi būti toksai, kad savo gerą galėtų pažinti, 
juomi gėrėtis ir naudotis. Ką reikštų žmogui būti viso pa- 
saulio viešpačiu, jeigu jisai tai nežinotų ir iš to neturėtų 
jokios naudos? Iš to viso seka išvada, kad tas, kuris ne- 
supranta savo gerovės, nėra sau, „bet kitam, kuris tą 
gerovę supranta ir ja naudojasi. Bet tokiu tegali būti 
tiktai protingoji esybė — Žmogus. Jeigu nebūtų tos protingos 
gamtos (natura rationalis), visa organinė gamta (natura 
corporea) būtų veltui ir be tikslo. Todel visa, kas ran- 
<dasi šiame pasaulyje, yra įkurta žmogui. Šitas pasaulis, tar- 
tum koksai gražus ir platus rūmas, išpuoštas įvairiausiais 
rakandais, yra pavestas žmogui, kad jisai iš tos kūrybos 
pažintų, mylėtų ir garbintų savo ir viso pasaulio Su- 
tvėrėją ir kad naudotųsi visais daiktais, sekdamas proto 
dėsnius, kūno gerovei ir sielos laimei. 


Žmogus yra kilniausis ir aukščiausis pasaulyje kūrinys, 
nes protingo sutvėrimo eilė visų sutvėrimų yra viršiausia. 
Todel žmogus turėjo būti kitų daiktų tikslas, nes jisai 
vienas viską supranta, viską svarsto ir visu kuom gali nau- 
„dotis. Be žmogaus būtų bergždžias toksai daiktų gra- 
žumas, toksai artizmas, tokia stebėtina tvarka, toksai formų, 
spalvų, kvapsnių, skonių ir temperamentų įvairumas. Tai 
visa būtų niekniekis, jeigu nebūtų asmens, kuris tą visą 
suprastų, atskirtų, geretųsi, stebėtųsi ir tuomi naudotųsi. 
Tat žmogus yra viso pasaulio valdovas, kuris visa valdo ir 
"kuriam viskas priklauso. Žmogus lygiai yra šito pasaulio 
kunigas — tarp Sutvėrėjo ir sutvėrimo tarpininkas. Visi 
neprotingi sutvėrimai yra skirti žmogui ir jam privalo tar- 
nauti, bet tasai žmogus turi rūpintis, kad ir už juos atiduotų 
„garbę Dievui, Kuris yra ir tų pačių daiktų viršiausis tikslas. 

Visa, kas tik yra, juda ir gyvuoja gamtoje — nuo pla- 
nėtų bėgimo link saulių; nuo marių bedugnės lig debesų 
spindėjimo; nuo tų miliardų gyvūnėlių, kurie pripildo žemę, 
vandenį ir orą, ligi gyvybės geidimų, įspūdžių ir linksmybių 
— tai visa sykiu gieda vieną, nepalyginamos harmonijos 
giesmę Išminties ir Aukščiausios Gėrybės garbei; visa gieda 
tą giesmę, jeigu tarp tų balsų yra nors viena protinga šir- 
dis, kuri tai supranta, jaučia ir kreipia jų garbinimą prie 
Dievo. Be tokios širdies, be žmogaus, gamta visai nekryptų 
prie Sutvėrėjo, neišduotų tikrų giesmės garsų, nes tai visa 
tiktai beprotiniai tarškėtų ir švilptų kaip vėjai rudens metu 
laukuose. 

Nors Dievas sutvėrė žmogui ir visą pasaulį, tačiau 
žmogus nėra pilnai tai kas sau yra, nes ir jis ne sau 
paskirtas, bet Dievui. Trumpai sakant, pasaulis yra sukurtas 
žmogui, patsai gi žmogus yra skirtas Dievui, Tai, kas 
Sau yra, turi būti taip kilnus, kad už jį nieko 
kilnesnio negali būti. Vienas tiktai Dievas yrasau 
ir niekas kitas, nės už Ji nėra nieko kilnesnio, Todel Die- 
vas yra viso tikslas, nes tiktai Jis vienas pažįsta tikslą ir 
tvarko priemones tam tikslui pasiekti. 

Škotijos filosofas Beathie turėjo šešerių metų sūniuką, 
kuris jau mokinosi skaityti, tačiau apie Dievą dar nebuvo 
girdėjęs nė žodžio. Tėvas tyčia atidėliojo aiškinimą apie 
Dievą, kad paskui prie progos davus gerą pamokinimą 
apie tą aukščiausią Tiesą ir tuomi labiau įtikinus tą jauna 
protą. Vieną kartą jisai išrašė daržo kampe ant lysės vaiko 
vardo pirmas tris raides ir pasėjo užbrėžtose grabutėse astrų 
sėklų. Po dešimties dienų, kaip patsai sako, atbėga pas 
mane nustebęs vaikiukas ir kalba: „Tėte, mano vardas 
užaugo darža!“ Iš to nusišypsojau gana šaltai ir dėjausi 
visiškai nepaisąs, ką jisai man pasakė. Tačiau vaikas, pri- 
sispyręs meldė, kad eičiau pažiūrėti to stebūklo, Nuėjęs su 
juom pas tą vietą, tariau: „Ištiesų matau, kad tavo vardas 
užaugo, bet kas čia stebėtino? Tai netyčia atsitiko“, ir, tai 
taręs, atsitraukiau, Tačiau vaikiukas, eidamas paskui mane 
ir traukdamas mane už skverno, rimtai kalbėjo: „Tėte, tai 
negalėjo atsitikti netyčia! Tai kas nors turėjo tyčia taip 

padaryti“. — „Tad manai, jam atsakiau, kad viskas, kas 
tvarkiai padaryta, kaip pavyzdžiui šitos raidės, turi turėti 
kitokią priežastį kaip netyčia?“ — „Taip manau“, atkirto 
man vaikas. „Todel, toliau jam kalbėjau, prisižiūnrėk patsai 
sau: savo rankoms, kojoms, pirštams. Argi tau neateina 
mintin, kad tai viskas didžiausioje tvarkoje ir tavo naudai 
įtaisyta? Ar galėjo tai netyčia atsitikti?“ — „Ne, atsakė 
vaikas, turėjo kas nors mane tyčiomis padaryti.“ — „O kas 
toksai?“ užklausiau. Vaikelis nusiminė ir atsakė, kad to tai 
jisai nežinąs. Tuomet atidengiau jam aukščiausios Esybės 
paslaptį ir pamokiau jį apie Dievo ypatybes. Sūnus, baigia 
filosofas savo pasakojimą, tokios lekcijos niekumet nega- 
lėjo užmiršti. Kaip tas filosofo vaikiukas, taip lygiai ir visa 
žmonija protauja: kad toji dailioji tvarka, kokia randasi 
pasaulyje, ir tasai gamtos tikslingumas parodo, kad yra 
išmintinga, gera ir galinga Esybė — Dievas. 

Tačiau ne vienas pasaulio tikslingumas yra tos didelės 
teisybės argumentu, kad Dievas yra. Tuo pačiu, kad pasau- 
lis yra, reikia dasiprotėti, kad yra ir kas nors, iš kurio jis 
įgijo savo esimą. 

Šiame regimame pasaulyje yra judėjimas, gyvenimas ir 
todel turi būti kas nors, nuo kurio visoks judėjimas pir- 
miausia prasidėjo. Klausimas — iš kur žmonės, iš kur tie 
pasauliai? Žmogus gimdo žmogų, bet iš kur pirmutinis 
žmogus? Tasai klausimas galima pritaikinti į kiekvieną 
žmonių giminę bei gyvūnų, augmenų ir mineralų rūšį. 

Sekant visą priežasčių virtinę, visados reikia prieiti 
prie pirmutinės priežasčių priežasties (prima causa cau+ 
sarum); toji gi priežastis yra Dievas. Molechott ir kiti 
materialistai sako, kad nėra pirmutinės priežasties — taip 
kad vienas būtų kito priežastimi — nuo kurios visa imtų 
savo gyvybę ir teiktų kitoms priežastims esimą. Kas tai gali 
suprasti? Tokia begalinė priežasčių virtinė yra negalima. 
Jeigu toji virtinė neturėtų pirmutinės priežasties, tuomet 
sėkmė būtų ankstybesnė už savo priežastį ir jau veiktų 
dar jai nesant. Bet toksai reiškinys yra priešingas amžinam 
principui: „prius est esse guam agere“ — pirmiau būti, 
negu veikti. 

Atsirado dar vienas vokiečių filosofas Tscholbe, kuris 
garsino nesąmonę, kad visos gyvūnų, augmenų ir mineralų 
rūšys yra amžinos. Tačiau prieš tai protestuoja gar- 
siausieji gamtininkai ir žmonijos istorija. Deluc, Saussure, 
Dalornieu prirodo, kad dabartinis žemės skritulio stovis 
nesąs taip senas, kaip kad kai kurie filosofai mano. Gar- 
susis gi gamtininkas Cuvier sako: „Jeigu geologija ką nors 
prirodė, tad tai, kad mūsų žemės paviršius turėjo dide- 
liausią ir ūmą permainą, kuri įvyko ne seniau kaip penki ar 
šeši tukstančiai metų atgal. Gyvybė ne visada buvo ant 

žemės ir lengva nurodyti tą momentą, kada jinai prasi- 
dėjo.“ („Sur les revolutions du globe“, pusl.:362). Vokiečių 
garsusis gamtininkas Liebig taip pat sako: „Kai kurie filo- 
sofai laikėsi nuomonės, kad gyvybė nuo amžių čia buvusi 
ir neturėjusi pradžios, Stropūs gamtos tyrinėjimai prirodė, 
kam žemė savu laiku turėjo taip aukštą temperatūrą, kurioje 
jokia gyvybė nebuvo galimu daiktu.“ ? 

„Pagaliaus žmonijos istorija tai patvirtina. Seniausioji 
pasaulyje knyga tai Mozės „Pentateuchas“ arba Penkios 
Knygos. Tosios knygos, kaip tvirtina garsusis prancūzų 
netikėlis Renan, talpina savyje dokumentų, kurie siekia 

arti Žmogaus pradžios. Taigi sulig tomis knygomis žmo- 
gaus giminė gyvuoja ne pilnai 6,000 metų. 

Esama materialistų, kurie negina pirmosios priežasties 
(causa prima), tačiau jų supratimu jinai nėra Dievas, tik- 
tai pirmoji medega. Čia iškįila klausimas ar toji pirmutinė 
medega turėjo protą, ar ne? Jeigu turėjo, tuomet jinai ne- 
buvo paprasta medega, bet dvasinė jėga, nes protas — kaip 
mintijimo, bendrų sąvokų kūrimo, žinios ir mokslo vietą — 
būtinai reikalauja dvasinės jėgos. Jeigu toji pirmoji me- 
dega buvo be proto, tai kaip jinai galėjo būti priežasčių ir 
jų veikimo priežastimi, formuodama tą gražų pasaulį taip 
 tvarkiai, išmintingai ir tiksliai? Niekas neduoda kitam ko | 
| patsai neturi, Gyvulys neparašys knygos, neorganimė me- 
dega nesukurs organinės jėgos, tuo labiau nesutvers šio Ž 
matomojo pasaulio su žmogumi priešakyje. 


Trecioji Konferencija. 


Žmogaus sielos nemirtingumas. 


„Nebijokite tų, kurie užmuša kūną, sielos 
gi negali užmušti“ (Mat. 10,28). 

Kad geriau pažinus sielos nemirtingumą, pirmiau rei- 
kia suprasti kas tai yra mirtis. Mirtis yra suirimas, supu- 
vimas ir sunykimas organinio mekanizmo taip, kad jisai jau 
daugiau nebegali veikti. Paprastai, juo organizmas susideda 
iš smulkesnių dalelių, tuo yra greitesnis jo puvimas ir juo 
organizmo mekanizmas yra stambesnis, tuo ilgiau jisai ne- 
genda. Tat nemirtingumas yra mirties neigimas — esimo 
ir gyvybės teigimas. Tvirtinimas, kad žmogaus siela yra 
nemirtinga, reiškia kad jinai yra be sudedamųjų dalelių, be 
organinio mekanizmo, nepadalinamoji jėga — „ens simplex“. 

Žmogaus siela tokiu būdu yra nesudeda- 
moji, nedalinamoji jėga. Šitos tiesos prirodymui 
žmogus randa daugiausia argumentų patsai savyje. Kiek- 
vienas gali prisiminti savo gyvenimo pirmąsias dienas, kuo- 
met jisai buvo 3—4 metų amžiaus. Nuo to laiko prabėgo 
keliolika ar kelios dašimtys metų, kurių tarpe pačiame žmo- 
guje ir apie jį įvyko daug permainų. Iš vaiko jisai išaugo į 
vyrą, jo visas organizmas jau ne kartą persimainė, nes 
sulig fiziologų nuomone tasai organizmas keičiasi kas dvieji 
metai ar bent mažiausia kas septyneri metai. To paties žmo- 
gaus protavimas ir pažiūros pasikeitė; jo galvoje ir šir- 
dyje perūžė milionai minčių. Tačiau tarp tų milioninių at- 
mainų ir nuolatinės asmens metamorfozos kiekvienas tikrai 
jaučia, kad jame yra kas toksai, kuris visada tas pats, 
nesimainomas, pastovus, priimąs į save visas atmainas, jas 
suprantąs, svarstąs ir įvertinąs; kas toksai vadinasi 
žmogaus individualus aš arba siela, 


Per šitas kelias dešimtis metų daug kas pasaulyje per- 
simainė — daugelis žmonių paseno, daugelis jų mirė; pasau- 
liniame kare tapo daug kraujo pralieta; sugriuvo daugelis 
galingų valstybių ir ant jų griuvėsių kilo naujos tautos, 
kurių tarpe randasi ir mūsų tėvynė Lietuva; tokiu būdu 
Europos žemėlapis žymiai pasikeitė. Bet tasai kiekvieno 
Žmogaus vidujinis aš arba jo siela nepersimainė, Kas nesi- 
maino, tas tuo pačiu yra ir nedalinamas, nesudedamas. Siela 
nesimaino, todel jinai yra nepadalinama, nesudedama jėga 
— „€ns simplex“, 

Sulig tvirčiausių principų, kad sėkmė negali būti vir- 
Šesnė už priežastį — „Non est effectus supra causam“, iš 
žmogaus proto veiksmo galima suprasti, kad siela, ta ne- 
sudedamoji jėga, negali būti medega, bet tur būti dvasia. 
Žmogaus sielos veikimas ir jo sėkmės yra žmogaus minti- 
jimas. Kiekvieno gi mintijimo medega ir daiktas yra bendra 
sąvoka-ideja, antai — Dievas, žmogus, geras, blogas, do- 
tybė, grožis ir t.t, nes kiekvienas žmogaus kalbos žodis 
turi savyje bendrą sąvoką-ideją ir sulig ta bendra išlavinimo 
sąvoka išsilavina ir plėtojas jo kalba, 

Bet ar toji bendra sąvoka turi kokią nors formą, spalvą, 
sunkumą, ilgį, aukštį ir ar ji gali būti apčiuopiama, pada- 
linama? — Ne, Žmogus, norėdamas jausmais apčiuopti tą 
bendrą sąvoką, antai meilės, valdžios, dailės, kentėjimo — 
turi griebtis materialinio pasaulio daiktų. Kryžius yra tikė- 
jimo ženklas; dvi ant žiedo išbraižyti širdį yra sužiedotos 
poros ženklu; pastoralas, kardas ir skeptras yra dvasinės 
ir pasaulinės valdžios ženklai, nes kitaip žmogus savo jaus- 
mais negali apčiuopti tos sąvokos, kuri neturi savyje nieko 
materialinio, bet jinai yra dvasinio turinio. 

Du ir du — keturi. Ar galima klausti kiek šitas sakinys 
sveria gramų, ar kiek jisai vietos užima ir kaip aukštas? 
Kas yra tame sakinyje, kas būtų galima penkiais jausmais 
E 2 patirti? Panašiai atsitinka ir su muzika. Griežia orkestrą: 
“ kryžiuojasi, dalinasi ir vėl vienijasi milionai įvairių garsų, 

iš kurių kila viena maloni harmonija, tikras dailės artizmas, 

Kaip tai atsitinka? Tos orkestros vedėjo genijaus esama, 

Tai teisybė, tačiau tasai genijus turėjo pirma tai visą jausti 

savo sieloje ir paskui visą muzikos veikalą sutvarkyti: tin- 
kamai suderinti gaidas ir jas pritaikinti kiekvienam instru- 
mentui. Popiera, plunksna, gaidos, instrumentai ir jų gar- 
sai — tai visa materialiniai dalykai, tačiau harmonijos 
vienybė, kuri sudaro artizmą, yra dvasios darbo davinys; 
tūkstančiai kombinacijų, jausmų ir minčių su medega neturi 
nieko bendra. Tą patį galima pasakyti apie skapto ir kalto 
artizmą, apie dainų kūrinius ir t. t. J 

Kadangi žmogaus siela sugeba sutverti bendrų sąvokų 
ar idejų, sakinių, protavimų, žinios sistemų ir dailės artizmo, 
ir kadangi šitie veiksmai nieko neturi savyje materialinio, 
todel ir pati siela, kuri tų nematerialinių ir grynai dvasinių 
dalykų yra priežastimi, nėra ir negali būti medega, bet dva- 
sia — „anima est ens simplex spirituale“. Galop, kadangi 
žmogaus siela yra be sudedamųjų dalelių, be organinio 
mekanizmo, nesudedamoji jėga, dvasia — todel, mirštant 
kūnui, toji siela nemiršta, nes jinai yra nemirtinga. 

Atsiranda drąsuolių gydytojų, kurie šitaip kalba: „Mir- 
štant kūnui, miršta sykiu ir siela, kadangi ligoninėse regime 
šimtus mirštančių; net operacijos metu miršta ligoniai, bet 
niekas mūsų neregėjo sielos, keliaujančios į aną pasaulį. 
Mūsų prosektorijose supiaustome tūkstančius kūnų, išar- 
dome kiekvieną gyslelę, išnagrinėjame kiekvieną dirksnį, 
tačiau niekur neužtinkame sielos, nė josios buveinės kūno 
organizme.“ Atsakymas aiškus. Žmogus nemato savo akimis 
nei muzikos garsų, nei juos gali supiaustyti, tačiau ir mu- 
zikos garsai yra ir josios artizmas yra. Regėti galima tik 
tai, kas turi spalvą; galima piaustyti, kas yra sučiuopiama. 
Siela gi, būdama ne medegos bet dvasios jėga, nei spalvos, 
nei nieko sučiuopiamo neturi. Todel, jeigu chirurgai sielos 
neregėjo ir josios nepiaustė, dar nereiškia, kad jos nėra 
arba kad ji kartu su kūnu miršta. 

Siela negali prapulti, nė išnykti, nes pasaulyje niekas 
neprapuola. Ir kaip nė jokia fizinė jėga negali ko nors iš 
nieko sukurti, taip lygiai jinai negali jau esančio daikto 
sunaikinti. Visi gamtininkai sutinka tvirtinime, kad pasau- 
lyje niekas neprapuola, tiktai permaino savo esmę. Anot 
senių fizikų principo: „corruptio unius est generatio alte- 

rius“ — sugedimas vieno daikto duoda pradžią kitam. Ta- 
čiau siela negali sugesti, nes ji yra be sudedamųjų dalelių, 
be organinio mekanizno; nė jokia fizinė jėga negali jai 
atimti esmės ir niekas jos negali panaikinti, 

Lieka tiktai antprigimtinė jėga, Dievas, Kuris, jeigu 
norėtų, galėtų sielą mirties valandoje panaikinti taip, kaip 
ją sutveria žmogaus prasidėjimo valandoje. Nors tai yra ga- 
limas daiktas, tačiau, prisižiūrint žmogaus sielos prigimčiai, 
galima aiškiai žinoti, kad Dievas nenaikina žmogaus sielos 
nei mirties valandoje, nei vėliaus, bet ją palieka per amžius 
nemirtinga. Kodel? — Dievas įskiepijo į žmogaus sielą taip 
gražius, taip kilnius siekius ir troškimus. Jisai apdovanojo 


“ ją tokiais stebūklingais privalumais, kurių čia ant žemės 


jinai negali visiškai patenkinti. Žmogaus siela visą laiką 
liekti kokiame tai išsiilgime ir nepatenkinime šiuo pasauliu. 
Todel turi būti kitas pasaulis, kitoks gyvenimas, kuris tiems 
kilniems siekiams teiktų užganėdinimo. Jeigu Dievas, teik- 
damas žmogui kilniausių troškimų, neduotų jam galimybės 
juos užganėdinti, Jisai būtų žiaurus kankintojas. 

Žmogaus sielos kilniausia ypatybė yra protas. Žmogus 
Savo protu viešpatauja gamtoje; jisai yra sutvėrimo kara- 
lius. Protas gi naturaliai siekia tiesos — „intellectus natu- 
raliter tendit in verum“, pasak Aristotelio. Todel mažas 
vaikas taip smalsiai apie viską klausinėja ir džiaugiasi kada 
sužino ką nors nauja. Ir ne tiktai mažas, bet ir užaugęs 
žmogus, atradęs naują tiesą, labai nudžiunga. Tasai troški- 
mas pažinti kas kartas daugiau naujos tiesos skatina gar- 
sius mokslinčius knistis per ilgus metus dulkėtuose knygy- 
nuose ir archyvuose, Keliauti už jūrių pas nekultūringas 
tautas, dažnai savo gyvybę pavojun statant. Tačiau kas iš 
to. Juo daugiau žmogus žino, tuo aiškiau supranta, kad 
randasi daugelis tiesų, kurių nežino ir, deja, niekumet jų 
nesužinos; jos pasiliks žmogaus protui visados paslaptimi. 
Idejų pradžia, kūno ir sielos santykiai, kalbų pradžia ir jų 
pradinis plėtojimasis, dangaus planėtų stovis ir tūkstančiai 
kitokių klausimų iš filosofijos, gamtos, astronomijos, filo- 
logijos ir kitokių mokslo sryčių yra ir bus žmogaus protui 
užslėptu dalyku. Tiktai fizinėje tvarkoje kiek žmogus turi 

pažinimo stokos; bet ką bekalbėti apie moralinės tvarkos 
tiesas! Antai Dievo Apvaizda teiravimasis žemėje visiškai 
perviršija žmogaus protą. Todel Dievas negali panaikinti 
žmogaus sielos tuojau po mirties, bet turi palikti ją gyva, 
pakol tas tikrai šventas tiesos pažinimo troškimas nebus 
nuramintas. 

Antra žmogaus sielos kilni ypatybė yra laisva valia. 
Jinai irgi, sulig Aristoteliu, naturaliai siekia to, kas gera — 
„voluntas naturaliter tendit in bonum“. Todel siekia viso 
to, kas yra dora, gražu ir kilnu. Tačiau ir su dora atsikar- 
toja tas pat, kaip ir su mokslu. Juo kas stropiau dirba ir 
rūpinasi savo sielos moraliniu kilnumu, juo labiau nori atsi- 
kratyti blogų įpročių ir palinkimų — tuo labiau jisai pa- 
stebi savyje įvairių trūkumų, tuo aiškiau pažįsta kaip jam 
dar toli šaukia ligi tikros doros ir tobūlybės. Iš to žmogus 
nuliūsta ir graužiasi, kad negali būti tokiu, kokiu norėtų 
būti. Taip manė ir jautė daugelis kilnios dvasios ir gilios 
šventybės vyrų Šv. Pranciškus Asyžietis, nors pasaulis jį 
gerbė už jo dorybes, tačiau jisai jautėsi esąs didelis nusidė- 
jėlis. Pagaliaus tokios nuomonės buvo ir stabmeldžiai. 
Graikų stoikai, išaukštinę dorybę iki idealo, aiškiai prisipa- 
žindavo, kad praktikoje prie to idealo niekad neprieis. Ir 
todel jie savęs nevadino „sogot“ — išminčiais, bet „giM5- 
Gog9t“, išminties prieteliais, mylėtojais, rėmėjais. 

“"Toksai noras bei troškimas kas sykis didesnio tobū- 
linimosi yra svarbiausis akstinas prie visokios pažangos. 
Toksai troškimas patsai savaimi yra įstabiai gražus ir kilnus, 
bet jisai liktų be tikslo, jeigu jo niekad nebūtų galima nura- 
minti. Čia ant žemės to numarinimo nėra ir negali būti. 
Todel turi būti kitas pasaulis ir kitokia gyvybė, kur tas 
troškimas bus patenkintas. Todel Dievas, žmogui mirštant, 
negali jo sielos panaikinti. 

Laimės noras, koksai niukso žmogaus sielos gilumoje, 
irgi yra prirodymu, kad jinai yra nemirtinga. Kas tai yra 
laimė? — Laimė yra visų moraliniai gerų gei- 
smų ir troškimų lygsvara ir iš čia išplaukiąs 
laisvės ir pakakinimo ūpas, be baimės jo ne- 
tekti. Ta paskutinė sąlyga visiškai laimei yra būtinai rei- 

kalinga. Jau pati mintis, kad kokia nors priešinga jėga 
galėtų iš mūsų atimti tai, kas yra mūsų laimė, gadina tą 
lygsvarą ir ramumą. Tat nereikia didelio galvočiaus suži- 
Ė“ noti, kad čia ant žemės tikros laimės nėra ir negali būti. 
“| Jau nekalbant apie tai, kad kiekviena žemės laimė yra su- 
"2 „maišyta su didele kentėjimų doza: tai senatvė, ligos ir 
| pagaliaus mirtis atima iš žmogaus visa, kas tiktai yra vadi- 
“| nama žemės laime. 

Lėbavimas ir pasilinksminimai pagimdo persisotinimą 
ir biauriausią žmonių ligą — nuobodulį. Garbė sukelia 
2 puikybę; pinigas kas kartas sužadina didesnį lobio troškimą, 
2 ir tuo pačiu rūpestį bei neramumą. Tenai, kame yra per- 
sisotinimas, rūpestis ir neramumas, apie pastovią laimę 
negali būti kalbos. Laimės pilnybė reikalauja, kad išnyktų 
Iš jos nustojimo baimė ir kad siela turėtų užtrikrinimo, jog 
Ž niekas ir niekumet tos laimės iš jos nepaverš. Todel siela 
„Privalo turėti užtikrinimo, kad ji pati niekumet neišnyks 
Ė ir kad jos niekas nepanaikins; jinai turi būti nemirtinga; 
E Prie laimės troškimo da reikia, pridėti bendras ir 
£ didelis gyvenimo noras bei savęs minėjimo palikimas, 
| Todel tėvai taip labai nori palikti po savęs gentkartę; jie 
zi nori gyventi savo vaikuose ir ainiuose. Žmogui yra įgimta 
š mirties baimė ir jos pasibaisėjimas; jam net gaila darosi, 
kada jisai mato gyvulėlį vedamą piauti. Atpenč, žmogus 
T. džiaugiasi, nuveikęs kokį nors žymų darbą, iš kurio ne jis, 
= bet ainiai naudosis. Daugelis yra rimtų ir apysenių piliečių, 
“| kurie stato namus, sodina medžius, kuria finansinių bei 
= humanitarinių įstaigų, organizacijų, ir sau kalbančių: „jau 
k man čia ne ilgai reikės, bet nors mano vardą po mino 
3 mirties garbingai minės.“ 

Lygiai piešėjai, skulptoriai ir kiti dailininkai deda 
Savo vardą po savo artistiniu išdirbiniu, kad pasiliktų žino- 
| mais jų ainiams. Ta pati priežastis yra ir paminklų statymo 
ant numirėlių kapų. Taigi tas įgimtas žmogaus noras, kad 
| Su mirtimi nepragaištų jo minėjimas, yra gana tvirtu sielos 
| nemirtingumo argumentu. 

= Visos žmonijos istorija liudija apie žmogaus sielos 
. nemirtingumą. Laukinių, nekultūringų tautų tikybiniai mitai, 

mokslo ištirti, aiškiai parodo jų tikėjimą į anapus karsto 
gyvenimą; jie parodo tikėjimą į bausmę nedorėliams ir į 
atlyginimą gerai dariusiems. Sielos nemirtingumas lygiai 
yra ir pagrindinė krikščionybės dogma, be kurios visas 
Kristaus apreiškimas ir atpirkimo veikalas būtų nesupran- 
tamu ir betiksliu. Evangelijos knygose yra daugybės tekstų, 
kalbančių apie prisikėlimą iš numirėlių ir apie būsiantį po 
mirties gyvenimą. Užtenka paminėti jų mors keleta: — 
„Jezus jai (Mortai) tarė: Aš esu atsikėlimas ir gyvybė; 
kas tiki į mane, nors ir būtų miręs, bus gyvas, ir kiek- 
vienas, kuris gyvas ir į mane tiki, nemirs per amžius.“ (Jon. 
11,25—26). Prilyginimas apie Lozorių ir turtuolį (Luk. 
16,19); perspėjimas sergėtis papiktinimų; prižadėjimai 
tiems, kurie klauso Dievo žodžio ir kurie priima šv. Ko- 
muniją (Jon. 6) ir Kristaus iškilmingas perspėjimas: „Nebi- 
jokite tų, kurie užmuša kūną, sielos gi negali užmušti.“ 
(Mat. 10,28) — viskas liečia sielos nemirtingumą. Šv. Po- 
vilas savo laiške į Korintiečius irgi plačiai kalba apie prisi- 
kėlimą iš numirėlių. Tai visa prisiminus būtų didžiusia 
nesąmonė netikėti į sielos nemirtingumą. 

Kai kas gali pareikšti šitokį priekaištą: žmogus pa- 
našus gyvuliui; arčiau prisižiūrint gyvulio kūno dalims, 
galima gerai pastebėti tas panašumas. Žmogus ir gyvulys 
vienodai prasideda, formuojasi, gema, maitinasi, auga, sęsta 
ir pagaliaus miršta. Kaip nudvėsus gyvuliui, jo dvasia 
išnyksta, taip lygiai ir žmogui mirštant jo siela į nieką 
pavirsta. 

Į tokį priekaištą štai kas galima atsakyti: savo kūno 
sudėjimu žmogus dalinai panašus gyvuliui, tačiau, anaiptol, 
žmogaus kūnas tai ne gyvulio kūnas. Žmogaus visos kūno 
dalys daug artistiškiau ir tobūliau sudėtos negu gyvulio. 
Pagrindinis žmogaus ir gyvulio kūnų skirtumas yra tame, 
kad žmogaus smegenys ir kraujas visiškai skiriasi nuo gy- 
vulio smegenų ir kraujo, ir kad jo išvaizda gyvuliui taip 
imponuojanti, jog ir drąsiausios žvėries žvilgsnis į žmo- 
gaus akis nė minutės neišlaiko. Žmogaus išvaizda, su galva 
ir akimis augštyn pakeltomis, yra tikrai karališka, įsakinė- 
janti gyvuliui ir jį valdanti. Siela žmogaus ir gyvulio skir- 

tumas yra esencialus-kokybinis, ne kiekybinis, reiškia ką 
žmogus turi, to gyvulys neturi. Žmogaus siela yra protinga, 
turinti laisvą valią, ir nemirtinga. Gyvulio gi dvasia nieko 
daugiau nesupranta ir nepageidauja kaip tiktai tų dalykų, 
kurie yra būtinai reikalingi jo gyvybės ir veislės išlaikymui. 
Todel jinai yra kūninė ir kartu su kūnu gaišta, dvėsta. 
Jeigu dvasia savo pažinimu ir troškimais negali siekti pro- 
tinių dalykų ir nesugeba aukščiau už kūną pakilti; yra aišku, 

kad jinai yra Suaugusi su kūnu. ir nuo jo neatskiriama, 
Antra, gyvulių pažinimas ir troškimai yra labai siauri. 
Gyvuliai nors jie būtų ir arčiausia žmogaus, jo nesupranta. 
Antai-šunes, katės, arkliai ir kiti naminiai gyvuliai nežino 
ar jų valdovas yra turtingas ar vargdienis, senas ar jaunas, 
sveikas ar ligonis, vedęs ar jaunikaitis, doras ar niekšas; 
V jie nereiškia nei džiaugsmo, nei liūdėsio kuomet žmogus 
linksminasi ar nusiminęs. Gyvuliai mato saulę ir mėnesį, 
mato medžius ir namus, miestus ir kaimus, tačiau jie ne- 
mąsto ir nežino kas tie daiktai per vieni, iš kur jie kįla 
ir kokios naudos teikia, Gyvulių noras irgi labai apribotas: 
jie tenori to, kas jų ėdesį ir veislę patenkina ir tai išmano, 
kas jų kūno gerovei arba nelaimei teikiama. Todel šuo, 
Savo vaidentuve nuvokdamas, myli savo poną del to, kad 
iš jo gaus paėsti ir palepinti. Katė ir lapė labai gudriai 
selina prie savo aukos, bet tas jųjų gudrumas negalima 
2 pavadinti mokslu ar išmintimi, tiktai instinktiniu miklumu 
Savo maisto pagaminimui. Negi iš kitokios priežasties avis 
bėga nuo vilko, kaip instinktu pažindama savo gyvybės 
priešą. Bet kodel taip reikia daryti, gyvuliai to neišmano. 
Žmogus sugeba tverti bendras sąvokas-idejas, kurias 
jisai riša į sakinius; sakinius — į protavimą, protavimą — 
į pasaulėžiūrą, ir tokiu būdu atsiranda mokslas; kiekvienoje 
gi mokslo šakoje jisai daro pažangos. Gyvulys nei bendrų 
Sąvokų, nei mokslo pažangos, nei kalbos visiškai neturi. 
„Tai patvirtina senieji stabmeldžių galvočiai: Platonas, Aris- 
kiai totelis, Ciceronas, Tiesa, šunį galima išmokyti įvairių pa- 
 būklų rodyti, cirko arkliuką, jam parodžius laikrodį, koja 
|- valandą išmušti. Tačiau kiekvienas supranta, kad tuose 
apsireiškmuose nėra nei mokslo, nei pažangos, tiktai žmo- 

gaus sielos darbas, kuris priverčia gyvulį mekaninį judė- 
jimą atlikti. Bezdžionės, to panašiausio žmogui gyvulio, 
deja, negalima išmokyti nė jokio žodžio tarti, ir tai ne del 
kalbos organo ar balso stokos, bet del proto ir jo veik- 
smo — idejų tvėrimo — stokos, negali kal- 
bėti ir ji niekad nekalbės. Žmogui nėra lemta iš- 
girsti bezdžionę prašnekant ir palaikyti si ja materialistų 
išsvajotų giminingumo ryšių.  Išmintingiausis Sutvėrėjas, 
tartum tyčia, pasiuntė žmogų savo kalbos išbandyti pas 
papugą, kuri, lygiai tokiu balsu kaip ir jos mokytojas, ke- 
leta žodžių juoko, dajnos ar raudos galima išmokyti. Ka- 
dangi dar neatsirado tokių asmenų, kurie tvirtintų, kad 
papuga kalba kaip žmogus ir kad jinai yra žmogaus veislės, 
todel šitas klausimas nereikalauja gilesnio paaiškinimo. 
Tačiau papuga, kaip paukštis, yra „dvasios simbolis. Žmo- 
gui turi būti aišku, kad kalba, tas didžiausis jo brangumy- 
nas, eina iš protingos sielos veikimo. 

Žmogaus veiksmų akstinu yra moralinės idejos: doros 
grožis, blogo biaurumas, žmogaus garbė, visuomenės nauda, 
tėvynės meilė, krikščioniška kultūra; ir kilnesni antprigim- 

garbė. Gyvulio gi veiksmų akstinas yra labai paprastas, an- 
tai — lazda arba maistas, skausmas arba jausmų smagumas. 
Kitoki argumentai gyvuliui nieko negelbsti. Žmogus, turįs 
laisvą valią, gali sekti tuos kilnius akstinus arba savo blo- 
gus įpročius ir geidulius. Jisai atsako už savo darbus. Vie- 
šoji nuomonė arba teisingumo nuosprendis už tai jį pagiria 
ir apdovanoja arba pasmerkia ir nubaudžia. Gyvulys, atža- 
gariai, už savo darbus neatsako, nes jisai nepažįsta mora- 
linių sąlygų, nė savo darbų sėkmių. Jeigu šuo kam įkanda 
arba galvijai kam žalos javuose padaro, tai nuskriaustasis 
nepaduoda teisman šunies ar jaučio, bet jų savininką, kuris 
skriaudą litais atlygina. Kad gyvulys žmogui nekenktų, 
jisai ginasi nuo jo materialiniais argumentais, antai lazda, 
šaudykle, gi niekam mintin neateis sakyti gyvuliui pamok- 
slų, teisti ir kalėjiman jį sodinti. Tai toksai yra sielos 
žmogaus ir gyvulio skirtumas. 


Ketvirtoji Konferencija. 


Nuodėmė. 


„Nes mano nedorybės perviršijo mano galvą 
ir tartum sunki našta mane apsunkino“ (Ps. 32,5). 


Dievas, sutverdamas žmogų, neleido jo į šitą pasaulį 
visiškai nepriklausomo, bet ji suvaržė įstatymais. Jeigu 
žmogus laužo vieną Dievo kodekso straipsnį, jisai elgiasi 
sauvalingai, nepaklusniai ir kelia maištą prieš patį Viešpatį 
Dievą. Tame tai ir glūdi nuodėmės vardas ir prasmė. 

Jeigu žmogus šventomis dienomis apleidžia savo tikybos 
priedermes, tai jisai niekina pirmutinius Dievo įsakymus ir 
tartum kalba, jeigu ne žodžiu, tai darbu: „Kiti teeinie sau ba- 
žnyčion. Tenai man pinigų niekas neduos; dar ko gero, man 
pačiam gal reikės duoti. Su Dievu ar be Dievo, tai man 
vistiek, bent tik čia man gerai viskas sektųsi.“ Lygiai ir 
| vagis neklauso septinto įsakymo, tartum kalbėdamas: „Die- 
ve, Tu man uždraudei iš svetimų turtų lobti, bet dirbti tin- 
giu, gyventi gi norėtųsi apščiai, tat svetimo turto imu sau, 
"kiek tik prigriebiu!“ 

Net ir smulkiosios nuodėmės galima vadinti maištelių 
„ prieš Dievą. Jeigu žmogus meluoja, tai jisai laužo aštuntąjį 
"isakymą, kuris jam liepia teisybę sakyti. Trumpai kalbant, 
"kiekviena nuodėmė, didelė ar maža, iš savo prigimties, yra 
nepaklusnybė, pasipriešinimas ir maištas prieš Dievo įsaky- 
„mus. Šv. Augustinas nuodėmę vadina „abusus creaturae“ — 
"sutvėrimo vartojimas blogui. Viskas — kas tik yra pasau-+ 
“ lyje: gyvuliai, paukščiai, augalai ir visoki daiktai — žmogui 
„yra skirti, tačiau tiktai tiek, kiek jie veda ji prie Dievo, arba 
kiek su Dievo įsakymais sutinka, Jeigu žmogus tuos sutvė- 

rimus vartoja blogui, atsitraukdamas nuo Dievo ir laužy- 
damas Jo įsakymus, tuomet jisai nusideda ne vartojimu, bet 
blogu sutvėrimų vartojimu. 

Kiekviena nepaklusnybė ir maištas yra įžeidimas to 
asmens, prieš kurį tasai maištas yra keliamas. Geroje šei- 
moje, kurioje yra paisomas geras vaikų auklėjimas kuomet 
vaikas žodžiu įžeidžia savo tėvą ir jam prieštarauja, tai jisai 
ne tik tai turi padaryti kas jam liepta, bet jisai dar turi 
rankos pabučiavimu ir nužeminta kalba atsiprašyti tėvo už 
įžeidimą ir prieštaravimą. Kiek kartų karaliai ir kunigaik- 
ščiai skelbia politiniams prasikaltėliams amnestiją, tai vi- 
sada su sąlyga, kad norintieji ta malone naudotis privalo 
prisipažinti kaltais esą ir melsti dovanojimo. Tuomi duo- 
dama kaltininkui suprasti, kad kiekvienas priešginavimas ir 
maištas turi savyje paniekos, įžeidžiančios asmenį, einantį 
valstybines pareigas. 

Kiekvienas įžeidimas būna didesnis, kuomet asmuo yra 
garbingesnis. Jeigu senis nemandagų vaiką pavadintų liur- 
biu, būtų mažas įžeidimas, ir tasai mažai tepaisytų. Jeigu 
žmogus taip nemandagiai pavadintų savo draugą, tai būtų 
jau didesnis įžeidimas ir minėtas asmuo gali už tai supykti. 
Jeigu tarnas taip išireikštų savo viršininkui, tai būtų labai 
didelis įžeidimas, prasikaltimas. Pagaliaus, jeigu pilietis 
išdrįstų tokiu įžeidžiančiu žodžiu pavadinti Valstybės Pre- 
dentą, tai tuomet teisingai kiltų abejojimas ar tasai asmuo 
kartais neišprotėjęs, nes sunku būtų įtikėti, kad sveiko proto 
žmogus galėtų taip baisiai įžeisti aukščiausį asmenį. Tokiu 
tai būdu lygios reikšmės įžeidimas auga, didėja ir darosi 
sunkesnis sulig asmens autoritetu ir garbe. 

Kada žmogus pildo nuodėmę, jisai įžeidžia Dievą, Ku- 
ris yra viršiausiu autoritetu ir nepalyginama garbe. Šv. 
Augustinas sako: „Kiekviena nuodėmė turi savyje berybės 
prasmės, nes yra rūstinimu Visagalio Dievo.“ Žmogus gi 
nuodėmę laiko menkniekiu; jisai mažai tesirūpina, kad toki 
dalykai kaip melas ir apkalba, veidmainiavimas ir apsime- 
timas, šv. Bažnyčios mokslo neprisilaikymas ir šv. Sakra- 
mentų niekinimas, yra Dievo įsakymų laužymas ir Jo As- 
mens įžeidimas. Ištiesų, jeigu žmogus Dievo autoritetą ir 

Jo didenybę laiko mažu daiktu, tai kas gali būti pas jį di- 
delio ir rimto? 

Kitaip žiūri į nuodėmę Dievo šventieji ir dvasios iš- 
minčiai. Jiems nuodėmė yra didžiausis blogas, su kuriuo 
palyginus visa kita, kas galima pavadinti blogu — ligos, 
nelaimės ir net pati mirtis — yra mažu daiktu, nieku. Todel, 
jų nuomone, verčiau netekti turto, sveikatos, šlovės, net ir 
gyvybės, negu užrūstinti nors ir viena nuodėme Visagalį 
Dievą. Iš milioninės Kristaus kankinių minios buvo reika- 
laujama, rodos, menko daikto: „Aukokite, jiems kalbėta, 
smilkalą Jovui tiktai del žmonių akių; viduje galite pasilikti 
krikščionimis, Kitaip jus laukia rykštės, kardai ir kirviai.“ 
Jie gi atsakydavo: „Neduok, Dieve, kad nors nuodėmės 
šešėliu Jį rūstintume!“ Ir noriai aukojo savo gyvybes už 
Kristų. 

Nuodėmė dar yra bloga ir tuomi, kad sunaikina žmo- 
gaus su Dievu santykius ir gadina jo moralinę prigimtį. 
Teologų priežodis sako: „Peccatum est malum proprium na- 
turae humanae“ — nuodėmė yra nuosavos žmogaus prigim- 
ties blogas. Toki pasakymai kaip — Dievas rūstinamas 
nuodėme, Dievas pyksta ant nusidėjėlio — yra tiktai ana- 
loginiai išsireiškimai, nes žmogus kitaip Dievo nesupranta, 
kaip sau prilygindamas. Ištikrųjų gi Dievas neturi tokių 

biaurių jausmų kaip žmogus pykdamas ar rūstaudamas, nes 
Dievas yra pilna šventybė. Tačiau žmogaus santykiai su 
Dievu pasikeičia kuomet jisai nusideda. Saulė yra visumet 
vienoda ir ta pati, Jeigu padėsi prieš jos spindulius vašką, 
tai jisai tirpsta; jeigu drėgną molį, tai jis sukietėja. Saulė 
nesimaino, bet keičiasi daiktai ir jų santykiai į saulę. Pa- 
„ našiai įvyksta ir su nusidėjėliu. Ne Dievas, tik patsai žmo- 

išsėmimas ir pagaliaus lavono išvaizda. Merdėjančio kūno 
krizis, šiuo atvėju, yra panašus nusidėjimu suteptai sielai. 
Tokiu tai būdu žmogus nusidėjėlis nustoja galimybės išga- 
nyti savo nemirtingą sielą. 


Visos tautos ir gentkartės tiki, kad yra gerosios ir | 
piktosios dvasios, patvirtina taipgi ir Šventasis Raštas. 
Be Senojo Įstatymo, skaitome Evangelijoj, kad Viešpats 
Jezus buvo velnio gundytas, kad Jisai ir Jo mokiniai išvari- 
nėdavo velnius, kad yra velnių rūšis, kurią galima įveikti 
tiktai malda ir pasninku. 


Iš kur tos piktosios dvasios atsirado? Dievas jų nesut- 
vėrė, nes ką tik Dievas sutvėrė, „matė, kad tai buvo gera.“ 
(Prad. 1,10). Dievas velnio nesutvėrė taip, kaip nesutvėrė 
nuodėmės ir nusidėjėlio, bet velnias patsai save pasi- 
darė velniu. Tikėjimas mus moko, kad Dievas prieš am- 
žius sutvėrė gerąsias dvasias — gražius, skaisčius, kilnius 
angelus, tačiau jų valia dar nebuvo pastovi gerame. Tiems 
angelams prieš amžius Dievas apreiškė, kad Dievo Sūnus 
taps žmogumi ir jie, angelai, tam Dievui-Žmogui tarnaus. 
Angelų dauguma noriai sutiko su tuo Dievo surėdymu, 
bet jų dalis su žymiausiu savo vadu Liuciferu (Šviesos Ne- 
šiotoju) tam pasipriešino: „Kaip tai, sušuko, mes pirmosios 
dangaus dvasios turėsime žmogui tarnauti? Ne, tai nega- 
limas daiktas; netarnausime!“ Tai šitoks puikybės apsi- 
reiškimas, maištas prieš Dievą, buvo jų atmetimo prie- 
žastimi. Jųjų didelis ir gudriausis protas jiems beliko tiktai 
tam, kad galvotų piktą, ir valia jiems palikta tam, kad pikto 
trokštų, piktą darytų ir džiaugtųsi bei gėrėtųsi piktu. Visa 
jų dvasinė prigimtis suiro, sugedo; iš angelų jie tapo vel- 
niais. Apie tai aprašo šv. Jonas savo Apreiškime: „Ir 
didi kova pasidarė danguje: Mikolas ir jo angelai kovojo 
su slibinu; ir slibinas kovojo ir jo angelai; bet jie neper- 
galėjo, neigi jų vieta nebuvo daugiaus rasta danguje. Ir 
anas didysis slibinas, senasis žaltys, kursai vadinasi velniu 
ir šėtonu, kuris suvedžioja visą pasaulį buvo numestas; ir 
jis buvo numestas žemėn ir jo angelai draug su juo numesti.“ 
įApreišk. 12,7—9). 

Jeigu Dievas, būdamas teisingas, tiktai už vieną min- 
* ties nuodėmę nubaudė tuos milionus dangaus dvasių am- 
žina kankyne ir visišku jų kilnios prigimties sugadinimu, 
tai ruodėmė turi būti blogių blogiausis daiktas. Žmogus 
“ nusidėjėlis yra labai neišmintingas, sau žiaurus ir Dievui 
dideliai nedėkingas. Jisai yra kaltas ne vienos, bet tūkstan- 
čių nuodėmių, ir jam galima pritaikinti Šv. Rašto žodžiai: 
„Nusidėjau ir kas man bloga atsitiko.“ (Eclus, 5,4). 
Ar taip ir toliau bus? Neduok, Dieve! „Jeigu nori 
žinoti kas yra nuodėmė, kalba šv. Augustinas, žiūrėk į 
bausmę — vargą, skurdą ir kentėjimus atskiro Žmogaus 
ir visos žmonijos.“ Tiesa, visos žmonijos nuotikiai — tai 
kentėjimų, karionės, nuovargio, suviliojimo, kraujo liejimo 
ir visokių nelaimių vienas ištisas ruožas. Lygiai ir atskiro 
žmogaus nuotikiai ne geresni. Mažiulėlis silpnas ir var- 
'gingas ateina į šį pasaulį verkdamas. Kas gi yra var- 
gingesnio už tą mažą kūdikį? Kas nori, gali jį skriausti 
— jisai negali atsiginti; net nesugeba pasisakyti ką ir kur 
jam skauda. Verksmu ir rauda jisai duoda tai suprasti ir 
tiktai motina gali atminti to skausmo priežastį. Tame gi 
mažutėlyje kūne yra visokių ligų diegų, kad net vaikų 
ligų specialistai nepajėgia jų išgelbėti ir kas metai tūkstan- 
čiai tų vargšų žųsta. 
Tą patį galima pasakyti ir apie užaugusį žmogų, kurį 
šv. Ignas vadina „mėšlo krūva ir kirminų maišas.“ Kiek- 
"viena kūno dalis turi savo skaitlingų ligų, kurioms gydy- 
“ tojai net vardų neištenka. Vienos tiktai galvos ligos šim- 
“tais vardų skaitomos. O kur akių. ausų, nosies, dantų, ger- 
klės, plaučių, širdies, kepenų ir kitokių narių ligos? Kas 
 jąsias gali suskaityti ir tiek vardų joms surasti? Nors me- 
“ dicinos mokslas kįla, tačiau daugiau ligų pasaulyje atsiranda 
"ir smaugia žmones. Į vieną parą miršta 05,000 žmonių, 
iš kurių 60.000 miršta nesulaukę 30 metų, tat dar gana jau- 
"name amžiuje. Štai žmogus, iš pat lopšio vargšas, visą savo 
“gyvenimą vargšas ir to viso vargo užbaiga — mirtis. Už- 
tenka aplankyti ligonines, pereiti per tuos ruimingus kam- 
" barius sužeistų ir mirštančių žmonių, tai galima pilnai su- 
prasti žmogaus „vargingumą. 

Moralinis .žmogaus skurdas ir vargas dar aršesnis. 
Mažas vaikelis dar tiktai bėgioti pradeda, o jau visokių ydų 
pilnas; jisai priešginauja tėvams ir, jeigu ne gerumu tai 
piktumu-verksmu, turi gauti viršų. Kiek paaugęs — prie 
knygos ir maldos tinginys — į melavimą ir vaginėjimą yra 
linkęs. Kiek tėvams reikia prisibarti ir prisipykinti pakol tą 
nelemtą sutvėrimėlį žmogumi išaugina. 

Bene tolymesnis žmogaus gyvenimas geriau atrodo? 
Juo toliau į girią, tuo daugiau medžių; juo daugiau metų, 
tuo daugiau dvasios ligų. Nesuvaldomas vaikinų išdyku- 
mas, nepasotinamas merginų tuštumas, vienų ir kitų pasi- 
pūtimas, išdidumas — štai jaunuomenės ydos! Moterystė, 
tas visų išgirtasis luomas, ir turi savo ydų begales. Jeigu 
vienas kitam neatatinka arba vienas girtuokliauja, kiek 
tenai susikrimtimų, plūdimų, keiksmų ir muštynių? Net ir 
laimingose moterystėse kiek rūpesčių apie šeimos užlai- 
kymą, vyro, moteries ir vaikų sveikatą. Kada Dievas mo- 
terystei vaikais nelaimina, tai namai tartum tušti ir nuo- 
bodūs, nes tokia pora, reiškia, nepasiekė savo tikslo. Ar 
šiaip ar taip imsi moterystės luomą, jam pritinka šv. Povilo 
žodžiai: „Tokie turės kūno vargų“ (1 Kor. 7,28). Panašiai 
ir kiekvienas luomas turi savo sunkenybių, vargų. Geres- 
niam žmogaus moralinio vargo supratimui galima paskai- 
tyti laikraščius apie kriminalinius atsitikimus ir pažiūrėti į 
kalėjimus, į tas moralinių silpnybių ligonines. Išgąstis ir 
pasibiaurėjimas perims kiekvieną, matant tokį žmonių nu- 
puolimą. Ą 

Kas gi čia atsitiko? Žmogus, visų kūrinių gražiausis, 
Dievo panašumu sutvertas, taip subiaurotas ir sugedęs. Iš 
kur žmoguje tiek blogo? Kodel ir iš kur jame tokia, tartum 
dvilinka, prigimtis: tai aukšta, kilni, tai vėl žema, šiurkšti, 
gyvuliška? Žodžiu, iš kur atsirado blogas"pasaulyje? 

Stabmeldžių galvočiai nemokėjo į šitą atsakyti. Tie- 
smukas jų protas jiems kalbėjo, kad negalimas daiktas, jog 
dievystė sutvertų taip nelaimingą ir vargingą žmogų; turėjo 
kas nors atsitikti, kad toji žmogaus laimė sugedo. Tai kas 
gi atsitiko? Vieni, su Pitagoru priešakyje, prirodinėjo, kad 
žmogaus dvasia pinmiaus gyveno dangaus žvaigždėse ir 

moraliniai buvo gera ir laiminga. Jinai, aukštai begyven- 
dama, kaž-kuo prasikalto. Už savo bausmę toji žmogaus 
dvasia tapo žemėn numesta ir įgramzdinta į žmogaus kūną, 
kame kentėjimais turi atgailoti už savo kaltę. Jeigu toji 
dvasia ir žmogaus kūne nusikalstų, padarytų ką nors negra- 
žiai, nedorai, tai tuomet po mirties jinai bus baudžiama 
apsigyvenimu žemesniuose organizmuose — gyvuliuose ir 
augaluose. Atžagariai, jeigu žmogaus dvasia šiame gyve- 
nime gerai ir dorai elgėsi, vadinasi — atliko savo atgailą 
už kaltę žvaigždėse padarytą, tuomet po išėjimo iš kūno vel 
sugrįš į žvaigždes ir gyvens tenai laiminga per amžius. Tai 
štai sutrumpintas metapsichozos arba vėlių kelionės mok- 
-slas. 

Metapsichoza yra nesąmonė, nes remiasi išgalvota ir 
nieku nepamatuota hipoteze apie kokią ten kaltę, kurios 
niekas neatsimena ir apie kurią niekas negali ką nors pa- 
sakyti, 

Kiti, norėdami atsakyti į šitą svarbų klausimą, paga- 
mino dvi dievysti — dualizmą. Sulig šiuo mokslu gerasis 
Dievas sutvėrė žmogų geru ir laimingu, bet piktasis Dievas 
sugadino jį ir padarė jį nelaimingu. Dyasia eina iš gerojo 
Dievo, kūnas gi iš piktojo Dievo. Todel žmoguje matosi 
tartum du pasauliu, du asmeniu — kūnas ir siela, Žmogaus 
kūno ir didžiausi prasikaltimai nieko nekenkia sielai, kuri 
pasilieka skaisti ir nesutepta. Šiam mokslui pritarė se- 
nieji gnostikai ir Krikščionybės laikuose manikėjų sekta, 

Aiškus dalykas, kad du dievu greta vienas kito nėra 
galimas daiktas. Yra būtinas reikalas, kad dievystė būtų 
visagalinga ir nuo nieko nepriklausoma; visagalingumas gi 
ir visišką nepriklausomybė dalintis savo valdžia su nieku 
negali. Todel čia yra, kaip filosofai vadina „Contradictio in 
terminis“ — priešingumas rubežiuose, Šitas klausimas, to- 
kiu būdu, dualizmui liekti „Neatmezgamas mazgas“. 

Tačiau jį lengvai atmezga šv. Povilas, sakydamas: „Per 
„vieną žmogų nuodėmė įėjo į pasaulį ir per nuodėmę mirtis, 
ir mirtis taip perėjo ant visų žmonių, kadangi visi jame 
„ nusidėjo“ (Rom. 5,12). Pirmutinis žmogus išėjo iš Su- 
tvėrėjo rankų geras ir laimingas, apdovanotas laisva valia, 

Jisai pakreipė tą laisvą valią į blogą pusę ir laisvai su- 
laužė Dievo įsakymą. Toksai tai maištas prieš Dievą va- 
dinasi nuodėmė. Paskui maištą turėjo pasekti ir bausmė, 
kuri buvo nuo Dievo atmetimas, priešais žmogų visos gam- 
tos sukilimas ir jame pačiame kūno prieš dvasią prieštara- 
vimas. Iš čia kįla kaktos prakaite darbas, karionė su gei- 
duliais, visas blogas ir pagaliaus mirtis. Kadangi tasai pir- 
masis žmogus atstovavo visą žmogaus giminę, todel jo 
nuodėmė ir josios bausmė perėjo ant visos žmonijos. 
Štai trumpai suglaudus Katalikų Bažnyčios mokslas apie 
pirmapradę nuodėmę. 

Katalikų tikėjimas lygiai moko, kad Dievas tapo žmo- 
gumi ir numirė ant kryžiaus dėliai žmonių išganymo. Ši- 
toji tiesa nelabai nustebina kataliką žmogų; jam išrodo, kad 
Dievas turėjo už žmones mirti, nes jisai iš savo kūdikystės 
laikų, nuolat tai girdėdamas, visiškai su ja apsiprato. Ta- 
čiau, kada prisižiūri arčiau tai tiesai ir kada pradeda ją 
nuodugniai svarstyti, tada jisai pamato ją esant begaline 
ir berybe. Begalinis Dievas tapo apribota, silpna žmogaus 
esybe. Jisai kentė kaip niekas žmonių nekenčia ir mirė 
tartum koksai žmogžudys ant kartuvių, nes tuomet kry- 
žius turėjo kartuvių prasmę. Bet už ką ir kodel? Dievo 
Įsikūnijimo paslaptį mažai kas gerai supranta. Jinai išplau- 
kia iš nepabaigiamos Dievo išminties ir gėrybės, bet kartu 
yra ir liudijimu, kad nuodėmė yra begalinis blogas. Štai 
kokis dalykas: visa žmogaus giminė pirmaprade nuodėme 
nusikalto Dievui ir tapo teisingai nubausta, būtent nuo 
Dievo atmetimu ir amžina prapultimi. Dievo teisingumas 
reikalavo tokios begalinės bausmės, nes Jo įžeidimas yra 
berybis. Kartu Dievo gerybė reikalavo ir dovanojimo, pri- 
ėmimo atgal atmestos žmogaus giminės į malonę. Kitaip 
įvykti negalėjo kaip tik sulig kaltės didumu turėjo būti ir 
atlyginimas. Štai kame glūdi visas dalykų keblumas — 
už begalinę kaltę reikėjo begalinio atlyginimo. Tokio gi 
atlyginimo nepajėgė padaryti nei atskiras žmogus, nei 
visa žmonija, nes žmogus savo prigimtimi yra apribota 
jėga — „ens finitum“; tai, kas yra apribotu, nepajėgia 
įkūnyti tokio dalyko, kuris galėtų būti begalinės vertės. 

Už nusidėjusią žmogaus giminę atlyginimą padaryti 
tegalėjo, ne kas kitas, tiktai žmogus. Ką gi tuomet daro 


Ąą Dievo Išmintis? — Amžinasis žodis tampa žmogumi; 


abidvi prigimti, Dievo ir žmogaus, susijungia viename As- 
menyje ir miršta ant kryžiaus. Tokio Asmens atlyginimas 
yra begalinės vertės, nes Jisai yra tikras Dievas ir tikras 
žmogus, ir todel savo žmogaus prigimtimi sugeba už žmo- 
„gaus giminę atsilyginti. Aišku, kad toji nuodėmė turi būti 
didelis blogas, jeigu reikėjo Dievo Išminčiai ir Jo begalinei 
gėrybei prisidėti, kad vertai atlyginus nuodėmės kaltę. Šv. 


Bernardas sako: „Jeigu nori pažinti ligos sunkumą, žiūrėk 
"į aukštą vaistų kainą. Turėjo būti be galo sunkios nuo- 


dėme pradurtos žaizdos, jeigu jų užgydymui reikėjo bega- 
„ linės kainos — mūsų Išganytojo Kraujo.“ Tie kryžiai, 
žibantieji ant bažnyčių, stovintieji kapinėse ir pakelėse, 
dabinantieji žmonių gyvenimų sienas, yra iškalbingiausis 
nuodėmės begalinės piktybės išreiškimas. 

Penktoji Konferencija. 


Mirtis. 


„Žmonėms skirta vieną sykį mirti, paskui gi 
būna teismas“ (Žyd. 9,27). 

Maištą prieš Dievą arba nuodėmę seka Jo bausmė, kuri 
eina dviem krypsniais. Žmogus susideda iš kūno ir sielos. 
Todel ir Dievo bausmė pasiekė kūną ir sielą. Kūno bausmė 
už nuodėmę yra: ligos, kentėjimai, šio pasaulio vargai ir 
jų užbaiga-mirtis: „complementum malorum mors est“. 

Apie mirtį kalbėti būtų, rodos, bereikalinga, nes kas- 
dien į ją iš arti galima prisižiūrėti. Kiekviename kaime yra 
kapinės; šale gyvųjų miestų regisi daug skaitlingesni miru- 
siųjų miestai, kuriuose numindžioti takai ir nuvažinėti ke- 
liai rodo, kad jais kasdien šimtai gyvųjų vaikščioja lavio- 
nams duobių kastų. Pasaulyje viskas baigiasi mirtimi; nors | 
patsai pasaulis dar ne greitai baigsis, bet mirtis kiekvienam 
šiame pasaulyje galą padaro. „Žmonėms skirta vieną sykį 
mirti“ (Žyd. 0,27). Šitoji ištarmė neatmainoma. Ištiesų, 
kokia tai niekadėja toji mirtis: iš motinos prieglobsties iš- 
veržia mylimiausį kūdikėlį, iš šeimos atima brangiausį as- 
menį, iš valstybės — gabiausius ir kilniausius piliečius. Da- 
žnai jinai tai daro taip staiga, taip netikėtai tartum vanagas, 
aukštai iškilęs ore ir pastebėjęs paukštelį, perkūno grei- 
tumu puoląs žemyn prie savo aukos. 

Tačiau iš kur toji mirtis atsirado pasaulyje? Dievas 
sutvėrė žmogų savo panašumu ir padarė jį visos kūrybos 
viešpatimi, sulygindamas jį beveik su angelu. Visa tai 
Dievas sutaisė rodos tam, kad tasai žmogus eitų į šaltą 
tamsų karstą, kad jisai supūtų ir taptų kirminų maistu. 
Tiesa, taip išrodo, bet tikrenybėje kitaip yra, nes „Dievas 

sutvėrė žmogų nemirtingu“ (Išm. 2,23). Taigi, kas čia 
pasidarė, iš kur mirtis pasaulyje? — Tokius klausimus 
gvildeno jau senovės galvočiai, bet nesugebėjo jiems rasti 
atsakymų. Jie griebėsi įvairiausių teorijų: — apie vėlių ke- 
liones, apie dvilypi — gerą ir blogą dievą, apie žmogaus 
giminės sugadinimą kokio ten pasaulinio dievuko, tačiau 
mirties priežastis pasiliko jiems amžiną paslaptis. 


Tą paslaptį atskleidžia Šventasis Raštas: „Kaip per 
vieną žmogų nuodėmė įėjo į Pasaulį ir per nuodėmę mir- 
tis, ir taip mirtis perėjo ant visų žmonių, kadangi visi jame 
nusidėjo“ (Rom. 5,12). Pradžios knygoje yra užrašyta; 
„Kadangi... valgei iš medžio, iš kurio aš tau buvau įsakęs 
nevalgyti, žemė bus prakeikta del tavo pasielgimo ... iki 
hesugrįši į žemę, iš kurios esi paimtas, kadangi tu esi dulkės 
ir vėl dulkėmis pavirsi“ (Prad, 3,17,19). Tat nepaklusnu- 
mas Dievui yra mirties priežastis ir mirtis yra bausmė už 
nuodėmę. 

Mirtis savyje yra atsiskyrimas sielos nuo kūno ir kartu 
apleidimas to viso, ką žmogus myli ir mėgsta. Žmogus myli 
Savo kūną, nes siela ir kūnas tai du senu draugu, susijun- 
gusiu viename žmogaus asmenyje. Žmogaus kūnas tai gra- 
žiausis organinio pasaulio kūrinys, Žmogaus organizmo 
grožį stabmeldžių galvočiai, jį begirdami, praminė „Ma- 
žuoju pasauliu“, Mirtis yra to gražaus „mažojo pasaulio“ 


siela! 
Mirtis teikia labai nemalonaus įspūdžio, nes jinai vaiz- 
duoja žmogų, kenčiantį neapsakomas kankynes; tartum visi 


"kalnai ant jo suvirto. Ir Šventasis Raštas nežino didesnio 


kentėjimo kaip „mirties ir pragaro“ kentėjimas. Panašiai 


| dr žmogus, norėdamas išreikšti baisiai didelį skausmą, sako; 
„Maniau, kad neištversiu, kad mirsiu!“ 


Tikrai svarstant dalyką, kiekvienas tūrėtų daugiau rū- 


| pintis savo siela, negu kūnu, nes kūnas yra žmogaus žę- 


mesnė dalis, siėlą gi aukštesnė: kūnas tai bakužė, siela gi 

tos bakužės gyventojas; kūnas yra tarnas, siela gi viešpats; 
kūnas yra gyvulys, siela gi protas. Turėtų būti aišku kiek- 
vienam, kad reikia turėti didesnio rūpesnio apie tą, kas 
yra kilnesnis: labiau reikia rūpintis gyventoju negu ba- 
kuže; labiau klausyti viešpaties, negu tarno. Tačiau žmogus 
elgiasi atžagariai. Jisai aukoja labai mažai laiko ir rūpesnio 
sielai, visas pastangas skirdamas kūno naudai; žmogus savo 
kūną maitina, rėdo, paikina ir lepina su aiškia sielos 
skriauda. 


Kiekvienas žmogus, visų pirma, privalo atminti, kad 
mirtis atskirs jo sielą nuo to kūno, kurį jisai taip mylėjo su 
tokiu dideliu sielos pažeminimu. Jaunikaitis yra pilnas gy- 
vybės ir tvirtas, mergaitė skaistaus veidelio, gražuolė! Bet 
kaip ilgai kiekvienas gali tikėti savo jaunystei, savo tvir- 
tybei ir grožiui? Tvirtesni ir žymesni jau senai ilsisi ka- 
puose. Statistikos skaičiai parodo, kad iš 95.000 mirštančių 
kiekvieną parą, du trečdaliu žmonių miršta nesulaukę 30 
metų; reiškia dar labai jauni ir tvirti. Liga ir mirtis subiau- 
roja kiekvieno žmogaus tą gražųjį kūną, paversdama jį į 
šaltą, šlykštų ir dvokiantį lavoną, kurio nuodai taip yra 
baisūs, kad juos įleidus į sveiko žmogaus organizmą, tuo- 
jaus ji visą sugadina ir užmuša. Tat kam čia mylėti tai, kas 
tuojaus pavirsta į taip šlykštų daiktą ir kam taip didžiuotis 
ir pūstis iš to, kas taip liūdnai pranyksta ir užsibaigia. „Me- 
mento mori!“ — atsimink, kad mirsi! — Tai yra tikriausis 
vaistas ištverti gerame. 


Žmogus mėgsta draugiją, nes tam tikslui yra sutvertas 
— „homo ad societatem creatus est“. Pasaulyje yra įvairių 
meilių, būtent: šeimynos, draugų, tautos, sužieduotinio ir 
sužieduotinės, vyro ir pačios, motinos ir kūdikio; meilė 
mokykloje, ištrėmime ir kalėjimo nelaimėje įgyta. Mirtis 
sunaikina visus šitų meilių ryšius; jinai kiekvieną paveržia 
iš mylimųjų tarpo, palikdama artymuosius ir brangiuosius, 
kurie palydi lavoną tiktai ligi kapo. Ir tas jų paskutinis 
patarnavimas nieko lavonui nepagelbsti. Ištiesų, baisus ir 
skaudus yra tas nuo savųjų atsiskyrimas ir paskutinis atsi- 
sveikinimas. 


— 39 — 


Taigi, esant tokiam dalykų stoviui, ar verta mylėti? Gal 
geriau būtų turėti šaltą širdį arba būti visai be širdies, būti 
išgama? — Ne. Kiekvienas privalo turėti plačią ir didelę 
širdį, kuri ištesėtų visus mylėti, net ir savo priešus. Tačiau 
toji meilė turi būti tvarki įr protinga, kad nelaužytų Dievo 
įsakymų ir neapsunkintų sąžinės nuodėme. Meilė privalo 
turėti aukštesnius, dvasinius, ne materialinius, siekius. Žo- 
džiu sakant, žmogus turi mylėti savo artymą Dievuje, nes 
tokia meilė pasiliks ir už karsto; visokią kitokią meilę, kūno 
ir žemųjų meilę, mirtis sunaikins ant visumnet. 

Žmogus mėgsta pinigus ir turtą, nes už pinigą visa ga- 
lima gauti. Nors žmogus būtų nedoras ir suktas, bet jeigu 
turi pinigų, tai gali ne nuo vieno blogo išsisukti, Žmogui 
yra įgimta džiaugtis tuo turtu, kurį savo darbu ir vargu 
įgijo, bet yra daugelis ir tokių, kurie praleidžia visą laiką 
besirūpindami vien turtais ir visiškai nepaiso sielos reikalų. 
Daugelis net šventadieniais pramone užsiima, tartum šiokių 
dienų jau neužtektų. Atsiranda ir tokių, kurie suktybe, ap- 
gavimu ir vagyste krauja sau turtą. Kaip neprotinga tokia 
žmogaus gudrybė! Ką žmogus taip stropiai su Dievo gar- 
bės ir artymo skriauda sau renka, mirtis viską nusavins, 
„Plikas išėjau iš savo motinos įščios ir plikas sugrįšiu tenai“ 
(Job. 1,21). 

Žmogus trokšta garbės, ir tuomi jisai skiriasi nuo gy- 


1 vulių. Ištiesų, ko gi žmonės nedaro, kad daugiau garbės ir 
"šlovės įgijus! Dirba, alsinasi ir mokinasi per kiaurus metus, 


nesigailėdami nei lėšų, nei sveikatos ir net gyvybės. Tai 


| Visa daro, kad nors laikinai tartum meteoras Žybtelti pasau- 


lyje ir gauti iš žmonių Pagyrimo ir išgarsinimo, Tačiau 


„kaip nepastovi toji žmonių nuomonė ir nuo jos priklausanti 
„garbė! Jau senis Ovidijus apie ją dainavo: „Et tantum con- 
| Stans in levitate sua est“ — yra pastovi tiktai savo svyra- 
vime, 


Mirtis išrengs kiekvieną ligi nuogumo, nors ir labiau- 
Sia garbės užsitarnavusį. Kaip paukštis, perlėkdamas per 


„ 9rą, nepalieka jokio pėtlsako ir kaip laivas, plaukdamas per 


jūres, nepalieka po išsiskirsčiusių vilnių jokio ženklo — 


„taip ir žmogus kuomet miršta; buvo ir jau nebėr, tartum jo 

niekad pasaulyje ir nebūta. Karsto antvožas amžinai jį už- 
voš ir kapinėse dar vienas kapas prisidės, bet toji didžiulė 
pasaulio mašinerija eis toliau savu keliu: saulė švies kaip 
ir seniau žemelei, lietūs lis ir vėjai pūs, ir žmonės sugrįš 
mamo kaip i: pirma kiekvienas prie savo darbo; pakalbės, 
paklegės, paraudos ir...užmirš. Buvo ir jau jo nėra; vis- 
kas užbaigta! Todel ir Šentasis Raštas šaukia: „Verk numi- 
rėlio, nes jo šviesybė užgęso“ (Eclus, 22,10). Žmogaus 
„didybė ir kartu su ja pasaulio garbė sutriško tartum muilo 
burbulas. Taip atsitiko milionams mokytų, kilnių, gabių ir 
garbingų vyrų, taip atsitiks ir kiekvienam. Nors žmogaus 
vardas būtų ir istorijoj minimas, jam iš to garsaus vardo 
nėra jokios asmeninės naudos. „Laudantur ubi non sunt et 
cruciantur ubi sunt!“ — jie giriami, kur jų nėra, ir kryžiuo- 
jami, kur jie yra, gerai pasakė šv. Augustinas apie stabmel- 
džių didvyrius. Todel kiekvienas žmogus, prisiminęs mirtį, 
privalo būti išmintingesnis ir nepaisyti tuštybės ir garbės 
troškimo, bet verčiau turi stengtis prisiminti dažniau Dievą 
ir Jo įsakymus, sąžinę ir amžinastį. 


Mirtis yra kentėjimų ir karionės užbaiga, bet kartu ir 
nuopelnų. „Ką padeda žmogui, jei jis laimėtų visą pasaulį, 
savo gi sielai kęstų nuostolį“ (Mat. 16,26). „Todel kolei 
turime laiko, darykime gera visiems, labiausia gi tiems, 
kurie yra iš tikėjimo šeimynos“ (Gal. 6,10). „Turtingasis, 
kuomet užmigs, nieko nepasiims su savim; atvers savo akis 
ir nieko neras“ (Job. 27,19). 


Sv. Rašte yra daug tokių perspėjimų apie gerą šio 
gyvenimo laiko sunaudojimą. Ne tam jis yra žmogui duo- 
tas, kad jisai tiktai valgytų, gertų ir žaistų, nes ir nepro- 
tingi gyvuliai taip daro, bet tam, kad jisai čia dnt žemės 
dirbtų, kovotų ir nuopelnus rinktų. Šitas gyvenimas, tai 
ne gyvenimas, bet lėta mirtis; kiekvieną valandą žmogus 
slenka arčiau mirties. „Kasdien mirštu“, sako šv. Povilas. 
Žmogus privalo tai gerai suprasti ir dažnai sau prisiminti. 
„Nes tobūlas pasaulio paniekinimas, karštas troškimas kilti 
dorybėse, prisimarinimo meilė, atgailos darbai, greitas pa- 
klusuumas, išsižadėjimas savęs ir visokių kentėjimų del 

| Kristaus meilės nukentimas — didžia laimingo mirimo vil- 

timi mus pripildys.“ (Apie Kristaus Sekimą, 23,4), 

Mirtis yra paskutinis Žmogaus žingsnis į amžinastį, bet 
| baisus žingsnis, Vargdieniams ir nelaimingiems mirtis 
| rodos turėtų būti laukiamas svečias, bet, deja, juos kankina 
| baimė — kas jiems po mirties atsitiks. Kiekvienas gerai 
“| žino, kad su mirtimi viskas dar nesibaigia, bet tiktai prasi- 
deda tikras gyvenimas. Tačiau koks bus tasai gyvenimas — 
TK laimingas ar kankynių ir kentėjimų pilnas to niekas ne- 

žino, ir tasai nežinojimas kiekvieną kankina, 

Romos galvočius Seneka (82 laiške), paduodamas mir- 
ties baimės priežastį, sako: „Todel biaurimės mirtimi, kad 
tai, kas čia yra, jau žinome, bet tai, kur turime nukeliauti, 
nieko nežinome; baimė mus paima del to, kad nežinome. 
Prie to dar pridėkime įgimtą tamsybių pasibiaurėjimą, 
kur mirtis mus veda. Jeigu kas netikėtų dainių apysakoms 
apie pragarą, tai ji kitokia baimė ima, Nes lygiai bijomėsi, 
kad nebūtų pragare, kaip kad niekur nebūtų — „aegue 
| enim timent, ne apud inferos sint, guam ne nusguam.“ 
| To, kad „niekur nebūtų“ 
šiaip ar taip, teisingas Dievo 
Ė Žmogų anapus karsto laukia — 
“Paslaptis kiekvieną baugina. V 
prie karsto ir tiktai viena ti 
„dalykų stovį. „Žmonėms skirt; 
"būna teismas,“ (Žyd. 9,27). Reiškia visi turės pasirodyti 
"prieš Kristaus sostą. Kokia bus to teismo ištarmė ir kokios 
„bus to naujojo gyvenimo sąlygos, tikyba aiškios žinios ne- 
paduoda. Bet žmogui užtenka žinoti, kad už elgimąsi sulig 
„Dievo įsakymais, laukia jo laimingo gyvenimo atlyginimas 
vienybėje su Dievu dangaus karalystėje, už blogą gi elgi- 
2 jo laukia amžino nuo Dievo atmetimo ir nelaimingo 
| Eyvenimo bausmė. 


, krikščionys nesibijo. Tačiau, 
teismas ir tas klausimas, kas 
toji didelė amžino gyvenimo 
isokia žmonių žinia baigiasi 
kyba gali nušviesti būsimų 
a vieną sykį mirti, paskui gi 


abiau tas svyravimas — koki 


1 
galima laukti ištarmės — visuose sukelia mirties baimę. Jos 


4 Toji tai neaiški už karsto gyvenimo žinia, bet dar 
i 
3 
. 'onas: „Mano siela, kalbėjo tasai 

šventasis, kodel bijai išeiti iš kūno! 80 metų tarnavai išti- 
kimai Kristui; kodel bijai eiti pas Ji?“ Ką gali pasakyti mir- 
ties valandoje tie, kurie per ilgą savo gyvenimą gal tiktai 
80 valandų ištikimai Dievui tarnavo? Todel kiekvienas 
žmogus, pakol sveikas, privalo gerai prisirengti prie to 
paraginimo į Dievo teismą: „Duok apyskaitą savo užveizda- 
vimo.“ (Luk. 16,2). Teprisižiūrie kiekvienas žmogus įtą 
Dievo teismą, kad kartais jisai neužkluptų jį neprisirengusį. 


Šeštoji Konferencija, 


Dievo Teismas, 


„Žmonėms skirta vieną sykį mirti, paskui gi. 
būna teismas“ (Žyd, 9,27). 


Tuojau, kaip žmo, 
| teismą, kuris įvyksta 


, kiti d dar, turbūt, 
1 tvaksi, ar dar yra koks nors 
| gyvybės ženklas — jo vėlė jau nuteista ir ištarmė jau įvy- 
“kinta. Dievo darbai yra be galo tobūli, anot teologų 
4 žmogus reikalauja didelio darbo ir daug 
vienu savo veiksmu tobūlai tai atlieka, 
Ž i sakyklose ir dievoti autoriai savo asketi- 
| Nėse knygose nupiešia tą Dievo teis; 
Panašiai žmonių teismams. Tai 


, 

-angelas sargas, jo tėvai ir mokytojai, skųs- 
i neklausęs jų patarimų ir įsakymų. Paga- 
laus atnešą gyvenimo knygą, kurioje yra surašyti visi 
lonių darbai. Blogus darbus padeda ant vienos svarsty- 
klės, 0 gerus ant kitos; kuri svrstyklė persveria, tokia būna 

ir ištarmė, 
“Tai taip žmonės įsivaizduoja Dievo teismą, nes kitaip“ 
bėti ir negalima, kaip tik imant tų pačių žmonių gyve- 
numo panašumą. Tikrai sakant, tokio prisiruošimo į teismą. 
ra. Tenai yra tiktai teisėjas Kristus ir žmogaus vėlė. 
tsai teismas yra toks smulkus ir toks aštrus, tartum visi: 


E AA 


pasaulio teismai kartu susirinko kaltinamąją vėlę pas- 
merktų. Kodel? — Todel, kad teisėju yra patsai Jezus 
Kristus, žmonijos Išganytojas ir Dievas. Juo daugiau žmo- 
gus čia ant žemės turėjo būti Dievui ištikimas ir dėkingas, 
tuo labiau po mirties bus aštresnis jo teismas. Aštriausiai 
bus teisiami kunigai, nes Kristus — virš visiems žmonėms 
suteiktų lygių malonių: įgimtų dovanų, antprigimtinio tikė- 
jimo ir šv. Sakramentų, vidujinių malonių ir įkvėpimų turtą 
— atidavė jiems dar žmonių sielas, padarė juos šv. Sakra- 
mentų dalintojais ir tiek jais pasitikėjo, kad nuo jų ma- 
lonės Jisai pats priklauso. Šv. Mišių atnašoje Kristus nu- 
žengia iš dangaus žemėn, šv. Komunijoje kunigai patys 
valgo ir duoda kitiems valgyti Jo Švenč. Kūną, nešioja 
Ji procesijoje ir pas ligonius. Vienu žodžiu, tasai Kristus 
būna kunigų rankose tartum kūdikis savo motinos rankose; 
jie gali su Juo kaip nori pasielgti: gali tas šventas Pas- 
laptis tobūlai atlikinėti ir gali tai daryti nevykusiai, švent- 
vagiškai. Kadangi Kristus tiek kunigams pasitikėjo kaip 
niekam kitam iš žmonių, taigi ir Jo teismas bus jiems 
aštresnis, negu kitiems žmonėms. Kunigas privalo pri- 
siminti šv. Povilo žodžius: „kad kartais, kitiems apsakojęs, 
pats nepasidaryčiau peiktinas.“ (1 Kor. 9,27). 

Po kunigų aštriausios Dievo teismo ištarmės susilauks 
žmonių valdovai ir vadai, antai karaliai ir kunigaikščiai, 
aukštieji valdininkai, politikai ir diplomatai, tėvai, globėjai 
ir mokytojai. Šitie visi yra tartum pasaulio žibintuvai, į 
kurių darbus daugelio milionų žmonių akys yra atkreiptos; 
juo didesnė jų viršenybė ir galingesnė įtekmė, tuo Jezui 
Kristui — „Karalių Karaliui ir Viešpačių Viešpačiui“ jų 
atsakomybė bus didesnė ir jų teismas aštresnis. Taigi gerai 
tesupranta šitą pagrindinę tiesą pasaulio galiūnai, žmonių 
vadai ir šeimynų užveizdos ir teeinie savo pereigas ne 
sauvališkai, skriausdami silpnesnius, bet teisingai, kaip pri- 
dera užveizdoms, kuriems anksčiau, negu tikisi Kristus gali 
tarti: „Duok apyskaitą savo užveizdavimo, nes jau nebe- 
gali toliau būti užveizda.“ (Luk. 16,2). 

Toliau, baisaus Dievo teismo susilauks katalikai, 
kuriems Viešpats davė visa, ką tiktai galėjo duoti. Dievas 


Eat sa 


davė jiems tikrą tikėjimą, sulig kurių juos išauklėjo na- 
mieje ir mokykloje, davė jiums žymų skaičių pavyzdingų 
sekėjų, darbščių, jų siela rūpestingų kunigų, kurie teikė 


"kas tik žmogų veda prie doro gyvenimo. Katalikams Dievo. 

; teismas bus daug aštresnis, negu kitiems krikščionims. 
Kristus, žmonijos Teisėjas, yra visokios šventybės šal- 

tinis. Juo Žmogus doresnis, tuo labiau biaurisi ir mažiausią 


| Išganytojas pasme: 


"ir anas, sulig pasaulio moralumu leistinas ir toleruojamas. 
Kristus yra visaži 


| instancija, pirmutinė įr paskutinė, nuo kurios ištarmės nėra. 
“jokios apeliacijos. „Jeigu medis parvirs į pietus ar į žie- 
| mius, ant kokios nors vietos parvirs, ten bus“ (Ecles. 11,3). 
Čia ant žemės nuo žmonių teismo galima pasislėpti; iškal-- 
bus gynėjas gali pertikrinti teisėjus kaltininką nekaltu esant 
"arba gali Sumažinti kaltę. Tenais niekas ne; 
„neapsigins nors ir Cicerono iškalbą turėtų. Kristaus kiek-- 


! Slapčiausias mintis įr tuos širdies gilumoje užslėptus jaus-- 


Motinos užtarimas, nei Šventųjų tarpininkavimas; nutils gai-- 
tingumas ir nurims tie, kurie šiandien yra pas Dievą 
Ogaus užtarytojais. Kas tokio teismo neišsigąstų ir kas. 
iš laiko nesirūpintų išy 
Ieišmintingas ir sau didžiausis priešas, 
“| Išganytojas teis žmogų už jo blogus darbus, už kuriuos. 
ir žmonės jį teisia, Kuomet žmogus prisimena savo praė-- 
ių metų prasikaltimus, jisai privalo sušukti su Pranašu: 

„Mano nedorybės perviršijo mano galvos plaukų skaičių“ 
(Ps. 30,13). Žmogus yra pilnas nuodėmių ir tai tokių biau- 
rių ir šlykščių, kurios jame apsireiškė jau pirmose jo jau- 
nystės dienose. Tiesa, vaikas išpažįsta jas atgailos Sakra- 
mente, bet tos išpažintys yra mažos vertės, nes dažnai būna 
be atatinkamo prisiruošimo ir be gailesčio. Ne vienam pa- 
sitaiko ir šventvagiškai atlikti ta išpažintis. Tokios išpa- 
žintys, vieton kaltininką pas Dievą išteisinti, dar didesnę Jo 
rūstybę užtraukia. Ne visumet būna vertesnės ir vėlesnės 
išpažintys, atliekamos vien iš papročio. Po tokių išpažinčių 
žmogus nepasitaiso, bet dar daugiau ištvirksta ir dažnai 
visiškai savo dvasios priedermes apleidžia. 

Žmogus bus teisiamas ir už savo: žodžius. „Sakau gi 
jums, žmonės teismo dieną duos atskaitą iš kiekvieno nenau- 
dingo žodžio, kurį jie kalba“ (Mat. 12,36). Kas tie per nenau- 
dingi žodžiai? Tai yra tuščios, nuobodžios, jokio pamokymo 
neteikiančios ir veltui laiką aikvojančios kalbos. Jeigu tenai 
bus teisiami nenaudingi žodžiai, tai ką gi bekalbėti apie kri- 
minaliniu prasikaltimo vertės žodžius, antai artymo šlovės 
nuplėšimas, šmeižimas ir įvairios jaunas sielas teršiančios 
bei piktinančios kalbos. Dievas savo teisme aštriai nubaus 
liežuvio nuodėmes, nes jos daug skriaudos pagimdo visuo- 
menėje. - 
Žmogus bus teisiamas lygiai ir už savo mintis bei slap- 
tinguosius jausmus. Tesuskaito jisai, jeigu gali, tuos mi- 
lionus puikybės, pavydo, neapykantos, keršto ir visų kito- 
kių minčių, kurios ilgų metų bėgyje perūžė per jo galvą ir 
užnuodijo tą jo nekaltą širdį. Dievo teisme jam bus patiekta 
visų jo pasielgimų pilniausia apyskaita. Mintis yra dvasios 
veiksmas ir jinai įvertina žmogaus darbus. Žmonės neturi 
teisės spręsti apie kitų mintis ir jausmus, nes jų nepažįsta 
ir negali pažinti. „De internis non judicat praetor“ — min- 
čių teisėjas nesprendžia, anot romiečių priežodžio. Nei an- 
gelas-sargas, nei velnias-gundytojas nežino ką žmogus mą- 
sto ir ką jisai savo širdyje jaučia. Tiktai vienas Dievas, 
„teiraująsis širdžių ir strėnų“ (Ps. 7,10), turi pilną teisę 
žmogaus sielą teisti, nes Jisai pažįsta ją ir žino visas dva- 
sios mintis ir širdies paslaptis. 

Dievas teis žmogų ir už gerus darbus, kokius turėjo 
atlikti, bet neatliko. Kunigas kasdien šv. Mišių atnašoje per 
Paaukojimą meldžiasi: „Priimk, Šventasai Tėve, tą nesu- 
teptą Auką už nesuskaitomas mano nuodėmes ir apsileidi- 
mus!“ Reiškia gero darbo apleidimas, už kurį yra atnašau- 
jama permaldavimo auka, yra nuodėmė. Tu gi gero aplei- 
dimų pas žmogų yra nesuskaitoma daugybė, tačiau kaip 
dažnai jisai visiškai to nelaiko už nuodėmę. Žmogus turi 
užtektinai laiko ir nežino ką su juo daryti. Vieton skaityti 
geras knygas ir laikraščius, apsišvietęs žmogus praleidžia 
laiką, beskaitydamas tuščias apysakas arba mažos vertės 
raštus. Jisai gali, nuolat naudodamasis proga, šelpti lab- 
daringas įstaigas arba naudingas organizacijas; jisai privalo 
rūpintis daugiau savo šeimos gerove, kad paskui nereiktų 
klausytis savo vaikų karčių išmėtinėjimų. Romos cezaras 
Trajanas, dienos metu nieko gero nepadaręs ir vakaro su- 
laukęs, nusiskųsdavo savo draugams, sakydamas: „Amici, 
diem perdidi!“ — draugai, dieną pragaišinau! Kristaus pa- 
sekėjai, Jo dieviška malone padedami, negali artymo gerove 
nesirūpinti. Šv. Povilas sako: „Kolei turime laiko, darykime 
gera visiems“ (Galat. 6,10). 

Žmogus lygiai bus teisiamas ir už savo gerai atliktus 
darbus. „Ego justitias judicabo“ — Aš teisiu teisingumus 
(Ps. 22,3). Žmogaus teisingumai — tai jo maldos, jo išpa- 
žintys ir šv. Komunijos, jo išmaldų davimas ir pasninkas. 
Aname teisme jisai bus klausiamas kokią turėjo intenciją, 
atydą ir kokiame dvasios susitelkime jisai meldėsi. Ar jisai 
nieko neslėpė per išpažintis; ar po jų jisai pataisydavo savo 
gyvenimą? Ar jo tikėjimas buvo gyvas ir darbais patvirtin- 
tas? Ar jo gailestingumas buvo tyras, Kristaus dėsniais 
pamatuotas? Žodžiu, kaip kviečiai vėtykloje, taip Dievo 
teisme žmogaus darbai bus persejoti. Tad visai nestebė- 
tina, kad net ir šventieji bijo to teismo. „Neik teisman su 

„Savo tarnu, Viešpatie, šaukia Pranašas, nes neišsiteisins 
prieš Tave nė vienas gyvūnas!“ (Ps. 42,2). Ir ištikrųjų, 
„kada žmogus blaivai ir rimtai pamąsto apie Dievo teismą, 
| jisai nepasijunta kaip ištaria: „Kas galėtų atsirasti be kaltės 
ir kas galėtų būti išganytas!“ 

Kas, tokiu būdu, reikia daryti, kad būtų galima išvengti 
to pasmerkimo Dievo teisme? — Tasai Kristus, pirma negu 
teisybės teisman žmogų šaukia, įsteigė čionai ant žemės 


pasigailėjimo teismą — atgailos Sakramentą. Kas tik šitame 


gailestingumo teisme buvo išpažinta, atgailota ir dovanota, 
tai aname teisingumo teisme bus užmiršta. Tarp tų dviejų 
teismų yra didelis panašumas: anamė teisme bus Kristus ir 
žmogus; atgailos Sakramente gi — žmogus ir Kristus ku- 
nigo“ asmenyje, einančio Kristaus atstovo pereigas. Tenai 
ir čia žmogus yra kaltininkas, skundėjas ir savęs gynėjas, 
bet ten teisingumo teismas pasmerkimui, čia gi tasai teismas 
gailestingumui ir atleidimui; ten žmogui bus pasakyta: „Eik 
šalin nuo manęs, prakeiktasai, į amžinąją ugnį!“ (Mat. 
25,41), čia gi yra sakoma: „Ego te absolvo!“ — aš tave 
išrišu; eik ramybėje ir daugiau nenusidėk! Žmogus, jaus- 
damas, kad jisai esąs didelių nuodėmių kaltas, privalo štai 
kaip elgtis: jisai privalo mesti visokią baimę ir Žmonių 
paisymą ir imtis drąsiai tos vienintėlės išsigelbėjimo prie- 
monės — atgailos Sakramento. Gailestingumo teismo teisė- 
jai atvira širdimi priglaus ir nuramins kiekvieną nusidė- 
jėlį; jie pakels jo dvasią ir sutaikins su Dievu; ir tokiu 
būdu užtikrins amžino išganymo laimę. 

Septintoji Konferencija, 


Pragaras. 


„Tuomet jis sakys ir tiems, kurie bus kai- 
rėje: Eikite šalin nuo manęs, prakeiktieji, į am- 
žinąją ugnį, kuri prirengta velniui ir jo ange- 
lams“ (Mat. 25,41). 

Konkretinis žmogaus tikslas čia ant žemės yra visada, 
visur ir visame Dievo įsakymų pildymas. Žmogus, sek- 
damas tuos Dievo įsakymus, Jam tarnauja, garbina ir 
tikrai Ji myli; tuo pačiu jisai save tobūlina Dievo pana- 
šume. Už tai jisai sulaukia atlyginimo, vienintėlės čia ant 
žemės laimės — ramios sąžinės. p 

Tai, kas atitraukia žmogų nuo jo tikslo, vadinasį 
Dievo įsakymų sulaužymas, nuodėmė. Už tai žmogus turi 
tikėtis bausmės: sąžinės neramumo, kentėjimų bei vargų 
ir pabaigoje didžiausio blogo — mirties, Tačiau, kadangi 
Dievas yra amžinas ir žmogaus siela nemirtinga todel 
tikroji Dievo įsakymų atlyginimo ir bausmės sankcija, 
įvyksta aname už karsto gyvenime, Toji bausmė vadinasi 
pragaru, atlyginimas gi — dangumi. 

Į klausimą — ar yra pragaras? — materialistai ir pozi- 
tivistai šaukia, kad ne — nebuvo ir nėra! Paskui gi juos 
visa ištvirkėlių ir netikėlių minia. Jų žodžiais kalbant, pra- 


Dievas tartum neturėtų ko veikti kaip tik žmogaus sielą 
amžinai pragare spirginti. — Net ir tikintieji žmonės kar- 

tais paabejoja apie pragaro amžinąją bausmę: „Argi tai 
galimas daiktas, kad gailestingas Dievas baustų žmogų am- 
žinai! Suprantama, kad po mirties bus kokia nors nedo- 
rėliams bausmė; tačiau, kad ji tęstusi net per amžių am- 
žius, tai negalimas daiktas, tai priešinasi Dievo gailestingu- 
mui.“ Kiti vėl sako: „Pragaras, kokiu jį kunigai supranta, 
yra filosofinė nesąmonė“, ir bando met tai priparodinėti, 
argumentuodami, kad visi žmogaus veiksmai yra apriboti 
ir pabaigiami, todel ir jo moraliniai blogi darbai turi savyje 
tiktai apribotą ir pabaigiamą piktybę. Antra, tie darbai 
kartais tęsiasi labai trumpai, tik vieną valandėlę. Taigi 
aišku, kad tai priešinasi Dievo teisybei, nes už tai, kas yra 
apribotu — aliguid finitum — ir už mažą valandėlę, būtų 
amžina bausmė. Todel, jų išvada, pragaro bausmės amži- 
numas yra logiškai negalimas daiktas. 

Visokiems panašiems priekaištams reikia atsakyti, kad 
yra ir turi būti pragaras, Nes to reikalauja mūsų protas ir 
moralūs žmogaus jausmai, kad po mirties būtų kokia nors 
už nuodėmes bausmė. Argi žmogus nemato savo akimis, kad 
daugelis kriminalinių prasikaltimų čia ant žemės nenu- 
bausta? Paėmus į rankas istoriją galima rasti ilgą krimi- 
nalistų pynę, kurie upeliais liejo žmonių kraują; kurie 
pridirbo baisybes žalos, šaukiančio dangun atkeršijimo, 
ne tik atskiriems asmenims ir šeimynoms, bet ir ištisoms 
tautoms. Tai vis „ob rationem status“ politinės valstybės 
idejos naudai; privatiniame gi žmogaus gyvenime tų auk- 
štųjų diplomatų būta be galo — be krašto žiaurių ir gu- 
drių sukčių, nesuvaržomų jokiomis teisėmis. Ne tiktai se- 
noji Roma turėjo savo Sullą ir Dioklecioną; jų nestinga 
ir krikščioniškų tautų bei valstybių tarpe. Kartais čia ant 
žemės juos Dievas baudė, kaip antai Antiochą, kuris mel- 
dėsi į Viešpatį; bet iš Jo negavo pasigailėjimo (2 Makab. 
9,13); utėlės jį gyva suėdė. Tačiau ne visus pasiekė tokia 
bausmė; jų daugelis mirė naturalia mirtimi aukštoje gar- 
bėje bent pas savuosius. Bet jeigu yra Dievas, Kuris 
tikrai yra, ir jeigu kiekviena piktadarybė turi būti nu- 
bausta, kuri būtinai turi būti nubausta, todel, jeigu šiame 
gyvenime toji piktadarybė nebūna nubausta, turi būti kitas 

gyvenimas ir kita vieta, kur kiekviena nedorybė bus atatin- 
kamai nubausta; ir toji vieta vadinasi pragaras. 


Kiek yra skriaudų tarp paprastų žmonių! Kiek nus- 
kriaustų našlių ir našlaičių; kiek prigautų ir išniekintų 
silpnų mergaičių, kurios ar tai nedrįso ieškoti atlyginimo 
šiame teisme arba iš priežasties priparodymų stokos teis- 
nas kaltininkus nuo bausmės paliuosavo. Tie vergšai ir 
žemės „vabalėliai, nerasdami teisingumo: pas žmonės, šau- 
kiasi prie Dievo: „Dievo teisman aš tave šaukiu; tenubau- 
džia tave Dievas ir teprakeikia!“ Viešpaties gi pranašas 
gieda: „Džiaugsis teisingasis kada regės atkeršijimą; savo 
rankas nusiplaus nusidėjėlio kraujuose (Ps. 57,11), nes 
žmogus yra apsigimęs, kad teisingumas reikalautų nedory- 
bės nubaudimo. 

Reikia atminti, kad blogos, veidmainingos ir nešvarios 
mintys į žmonių teismą visiškai nepapuola, nes žmones apie 
jas nežino. Tačiau tokios mintys ir toki geismai, būdami 
dvasios veiksmais, iš moralinio atžvilgio yra blogu ir nedo- 
tybe, tad ir už juos pridera bausmė. Čia ant žemės tos 
bausmės nėra, todel turi būti kita vieta, kur tos laisvos ir 
nepažebojamos dvasios sulauks atatinkamos bausmės; ta 
gi vieta vadinasi pragaras. 


Su proto balsu dar eina visų tautų ir gentkarčių, be 
skirtumo tikybos ir civilizacijos, bendras jausmas ir įsitiki- 
nimas, kad pragaras yra. Po mirties bausmės vietą graikai 
vadino Hades, romiečiai — Orka, senieji germanai — Heli, 
lietuviai — Pragaras. Senieji žydai ir rabinai tikėjo į pra- 
garo bausmes; lygiai į Dievo teismą ir piktųjų bausmę tiki 
ir magometonai, Pagaliaus visuose be išimties stabmeldžių 
mituose randasi amžinosios Pragaro bausmės tį- 
kėjimas. 

Tačiau ką toji pragaro bausmė reiškia ir kaip toji 
pasmerktųjų nelaimė suprantama? Apie tai stabmeldžiai, 
tiktai, proto šviesos vedami, nieko tikro pasakyti negalėjo. 
Tat žmogaus protui turėjo ateiti į pagalbą, kaip ir kituose 
svarbiuose klausimuose, Dievo apreiškimas. Ir štai jisai 
randasi Šy, Evangelijoje: „Atstokite nuo manęs jūs, 

piktadariai“ (Mat. 7,23). „Eikite šalin nuo manęs, pra- 
keiktieji, į amžinąją ugnį, kuri yra prirengta velniui ir jo 
angelams“ (Mat. 25,41). Šiais Išganytojo žodžiais yra 
išreikšta visa pragaro bausmės įtalpa ir visos josios ypaty- 
bės. Nuo Dievo atstūmimas ir atmetimas yra didžiausia pra- 
garo bausmė. Dabar tos nuo Dievo atmetimo bausmės 
negalima gerai suprasti ir negalima jos atatinkamai įver- 
tinti, nes žmonės Dievo kaip reikia nepažįsta. 

Visgi galima įsivaizdinti nors silpną to dalyko pana- 
šumą bei palyginimą. Kas iš žmonių savo gyvenime nepa- 
tyręs sąžinės neramumo? Pirmiausia tai jaučia dievoti as- 
menys, kurie, ilgus metus išgyvenę be nuodėmės, susibūrus 
aplinkybėms, geidulių apsvaiginti, įpuolė į kokią biaurią 
nuodėmę. Tuomet juos apima neapsakoma gėda gailes- 
tis, baimė ir nusiminimas. Ką tai reiškia? Tai reiškia sielos 
nuo Dievo nuodėme atskirtos dejavimą ir dūsavimą; ir juo 
ta nuodėmė biauresnė, juo toji piktadarybė didesnė; juo 
mažiau siela čia nubausta, tuo sąžinės graužimas aršesnis. 
Siela jaučia, kad Dievui labai nusidėjo ir kad Jo rūstybėn 
papuolė. Štai kodel jinai nerimsta ir žiauriai kankinasi. 

Galima palyginti šitą atsitikimą su svarstomuoju da- 
lyku. Kada žmogaus siela išeis iš kūno, tuomet jinai regės 
Dievą ir supras Jį taip, kaip Jisai yra savyje; Ji 
pamylės ir trokš su Juomi būti amžinai, nes tame yra jos 
visa laimė. Tačiau jam bus pasakyta: „Eik nuo manęs 
šalin!“ (Mat. 25,41). Todel galima suprasti kokis tai skaus- 
mas ir nusiminimas apims pasmerktąjį ir kokis bus jojo su- 
sikrimtimas: „Galėjau būti išganytas ir netapau!“ Tai tokios 
mintys jį kankins amžinai pragare. 

Kiek tai vėl jaunų asmenų papuolė į taip vadinamą 
nelaimingą meilę! Kas gi jiems atsitiko? Iš kur tasai nu- 
liūndimas, melancholija ir nusiminimas, kuris priveda net iki 
nusižudymo? Asmuo pamylėjo kitą visa savo jauna šir- 
dimi, bet tapo jo atmestas — tai viskas. Tat jeigu myli- 
mojo asmens laikinas atmetimas suardo žmogaus gyvenimą, 
tai ką gi bekalbėti apie Dievo atmetimą, Kurį siela tikrai 
pažinusi ir tvirčiau pamilusi negu visos pasaulio meilės kad 
sugeba jo širdį užkurti! Panašiai ir kasdieniniame gyvenime 

— iš tėvonystės ar šeimynos teisių atmetimas, ir iš kariuo- 
menės, iš tarnautojų vietos arba iš draugijos išmetimas — 
visados yra laikomas didžiausia bausme, Pažymėtas tokia 
atmetimo bausme akių nedrįsta pakelti; jam“ šis didžiulis 
pasaulis darosi per ankštas ir per troškus, nes gėda ir ne- 
šlovė jį kankina. Kada Dievo teisme siela pamatys „veidas 
į veidą“, tuomet supras, kad tasai Dievas yra žmogaus 
tėvas, jo širdies ir minties įtalpa; reiškia, Jisai yra žmogui 
visakuom, Bet tasai Dievas neteisingo žmogaus išsižada 
ir varo nuo savęs šalin! (Mat. 25,41). 


Visokiuose tikėjimo persekiojimuose, kur jie tik būtų, 
bažnyčios uždarymas, kaip pavyzdžiui Kražiuose, yra viena 
didžiausių bausmių. Ir kada jau paskutinį kartą laikomos 
šv. Mišios, nešamas iš bažnyčios Švenč, Sakramentas ir gę- 
sinama amžinoji lemputė, tai tūkstantinėje minioje nė 
vieno nesiras, kurio širdies skausmai nevarstytų ir jo krū- 
tinės neslopintų. Kas gi tiems žmonėms pasidarė? Rodos 
bažnyčias jie turi kaimynystėje, Dievas yra visur, nors ir 
Ssuodinoje bakužėlėje Jis galima garbinti. Tiesa, bet Dievas 
gyveno bažnytkiemio viduryje, savų žmonių tarpe. Uždą- 
rant bažnyčią tartum Dievas iš jų tarpo prasišalina ir jie 
liekasi nuo Jo atskirti; štai kame tasai verksmas ir raudo- 
jimas Tat jeigu bažnyčios užgrobimas ir uždarymas nu- 
liūdina visą apylinkę, tai kas gi bus, kada patsai Dievas 
nuo žmogaus atsitolins ir lieps trauktis šalin ! Galima įsi- 
vaizdinti koksai tuomet apims tą nelaimingą žmogų nusi- 
minimas ir skausmas. 


Ir kur jam reiks eiti? Į ugnį! Pagrindinė pragaro 
bausmė yra nuo Dievo atmetimas. Toji bausmė teologų 
kalboje vadinasi »„Poena damni“ — Dievo nustojimo, vir- 
šiausiojo gero netekimo bausmė. Pragare dar yra ir kita 
bausmė tartum priedas — „poena sensus“ — jausmų 
bausmė, ugnis. Toji ugnis degina, bet nesudegina, nes 
bausmė turi būtį amžina; jinai degina, bet nešviečia, nes 
pragare nieko nėra. Pragaro ugnis turi tokią baisią de- 
ginančią jėgą, kuri palyginta su paprasta ugnimi tebus 
tartum tiktai tikrenybės atspindys. 

Randasi asmenų, kurie sako, kad tai negalimas daiktas, 
nes Kristaus žodžius „eikite į ugnį“ reikia suprasti kaip 
palyginimą: kaip ugnis kankina kūną, taip panašiai pasmerk- 
toji pragare vėlė bus kankinama mintimi, kad jinai yra nuo 
Dievo atmesta. Jie vėl vaduojasi dėsniu, kad medega negali 
veikti ir daryti įtakos į dvasią; pasmerktojo vėlė, būdama 
dvasinė jėga, negali jausti ugnies, Kuri yra medeginė jėga. 

Šv. Rašto egzagezos principas reikalauja, kad šv. Rašto 
tekstas būtų suprantamas literaliai —taip kaip parašyta, jeigu 
tame nėra jokios nesąmonės. Šiuo gi klausimu kaip tik 
nėra tosios nesamonės ir štai kodel: Evangelijoje randasi 
aiškūs Kristaus žodžiai, skirianti moralinę pragaro kankynę 
— antai sąžinės graužimą, nusiminimą — Nuo jausmų 
bausmės, ugnies. Štai ką Kristus kalba apie papiktinimą: 
„Jei tavo ranka tave piktina, nukirsk ją, nes tau geriau 
įeiti į gyvenimą luošam, kaip turint abi ranki eiti į pragarą, 
į neužgesomą ugnį, kame jų kirminas nemiršta ir ugnis 
negęsta... Jei tavo akis tave piktina, išmesk ją; geriau tau 
vienakiui įeiti į Dievo karalystę, kaip turint abi aki būti 
įmestam į ugnies pragarą, kame jų kirminas nemiršta ir 
ugnis negęsta“ (Mork. 9,42—47). Šituos žodžius štai kaip 
reikia suprasti: jeigu būtų kas nors žmogui taip reika- 
linga, kaip ranka ar koja, arba taip brangu kaip akis kak- 
toje, tačiau tai kliudytų jo sielos išganymui, jisai turi pat- 
sai savo laisva valia išsižadėti tokio reikalingo daikto, per- 
traukti ryšius su tuo taip jam brangiu asmenimi, nes kitaip 
yra pavojus savo sielą prarasti pragaro amžinoje ugnyje. 

Reikia pastebėti, kad tame viename tekste Kristus mini 
keturis kartus „negęstančiąją ugnį“ ir tris kartus „nemir- 
štantį kirminą“, duodamas tuomi kuoaiškiausia suprasti, kad 
pragare be moralinės kankynės yra dar ir materialinis ug- 
nies kentėjimas. Šiuos šv. Rašto žodžius taip supranta Ba- 
žnyčios Tėvai, ypač šv. Augustinas, kuris moko, kad ne tik- 
tai pragare, bet ir skaistykloje šalia moralinės bausmės yra 
dar ir ugnies bausmė. Tat pragare yra materialinė ugnis: 
ir tame apsireiškime nėra jokios nesąmonės. Jeigu kas 
užklaustų — kaip gali materialinė ugnis turėti įtakos į ne- 
mirtingą sielą — tai jo galima irgi užklausti: kokiu gi būdu 

dabar žmogaus siela, nors ir dvasinė jėga, gauna įspūdžių 
jausmais iš regimojo, materialinio pasaulio? Reiškia me- 
dega veikia į dvasią. Gal kas pasakys, kad tai įvyksta su 
kūno organizmo pagalba, su kuriuo siela yra bendrai surištą. 
Labai gerai. Tat jeigu nepriešinga protui, kad dabar šiame 
gyvenime į žmogaus sielą darytų įtakos materialinis kūno 
organizmas, tai kodel tenai pragare materialinė ugnis netu- 
rėtų įtakos į dvasinę jėgą, į pasmerktojo vėlę? Kuom čia 
yra materialinis kūno organizmas sielai, tuom pačiu pra- 
garo ugnis — pasmerktojo vėlej. Jokio prieštaravimo šiuo 
klausimu negali būti. 

Be ugnies bausmės pragare yra dar dvi bausmi. Visų- 
pirma baisūs sąžinės rūgojimai, pažymėti Išganytojo žo- 
džiais „jų kirminas nemiršta“, Prapuolęs žmogus išmėtinės 
sau, kad štai Išganytojas mirė už mane ant kryžiaus pri- 
kaltas, bet aš esu pasmerktas, ir tai amžinai! Aš galėjau 
lengvai savo sielą išganyti mažu darbeliu, mažu savęs per- 
galėjimu. Daugelis kitų, kurie gavo mažiau Dievo malonių, 
kurie neturėjo tokio tikybinio išauklėjimo ir negirdėjo tiek 
išganingų pamokinimų ir neturėjo progos taip dažnai pri- 
iminėti Šv. Sakramentų kaip aš, bet jie yra išganyti, aš gi 
amžinai prapuolęs! Vai varge, mano varge! Norėjau pra- 
žūti, tai ir pražuvau. Už ką? — Už miežių saujelę, už duo- 
nos kąsnelį (Ezech. 13,19); už laišių viralą (Prad. 25,34); 
už medaus truputį (1 Kor. 14,43); už didelį godumą turtų ir 
karjeros, už neteisingus užpelnus, už kūno smaguriavimus 
ir lėbius — štai dabar esu pragaro amžinose kankynėse! Ir 
"čia patekau „prisigaminęs nedorybės ir prapulties kelionėje 
ir vaikščiodamas sunkiais keliais“ (Išm. 5,7). Brangiau man 
atseina pragaras, negu būtų atsiėjęs dangus. Tiktai dabar 
mano protas supranta praėjusio gyvenimo niekumą, tuš- 
tumą ir apgaulingumą; deja, jau per vėlu! "Prieš save 
teturiu juodą ir tamsią amžinybę, iš kurios nesama jokios 
išeities! „Mano valia visada trokš tai, ko niekad nebus, ir 
niekad to nenorės, kas visada bus; niekad neturės tai, ko 
nori, ir visada turės tai, ko nenori“, rašo šv. Bernardas, 
„Jiems dalis bus tvenkinyje, degančiame ugnimi ir siera“ 
(Apr. 21,8). 

Pragare yra dar ir pridedamoji bausmė — draugavimas 
su pasmerktomis dvasiomis, velniais. Koks tasai velnias 
biaurus ir neapsakomai baisus!.. Liuosai, maloniai ir grei- 
tai bėga valandos parinktame linksmų draugų būrelyj. Koks 
skirtingas žmogaus jausmas, uždaryto tamsiame, šaltame 
kelėjime, piktadarių ir išgamų tarpe, arba ligonbutyje, kame 
ligoniai serga limpamomis ligomis, nukloti dvokiančiomis 
žaizdomis, kame jie dejavimais ir šauksmu mirties sau 
šaukiasi ir negali jos prisišaukti! Tokioje draugijoje viena 
valanda visais metais išrodo. Pasmerktosios gi dvasios tai 
didžiausi piktadariai; Dievo atmestieji tai didžiausi varg- 
šai! „Interdumgue iuvat socios habuisse dolorum“ — kar- 
tais gaunama ramumo, kuomet kentėjime turima draugų — 
dainuoja Romos dainius. Tačiau pragare tokia draugija 
tiktai padaugina kentėjimus. Visos tos pragaro kančios 
kartu imamos yra baisios, tuo labiau, kad jos yra be galo ir 
amžinos. „Eikite šalin į amžinąją ugnį... negęstamą ugnį 
„„„jų kirminas nemiršta, ugnis negęsta... Kas iš jūsų at- 
silaikys prieš ryjančią ugnį; kas jūsų išturės prieš amžinas 
liepsnas?“ (Iz. 33,14). 

Pragaro kančios yra amžinos. Bet kas yra toji amži- 
nybė? Žmogui tai yra sunku suprasti. Jau šeši tūkstančiai 
metų kaip žmogus gyvena pasaulyje. Kiek per tą laiką 
tautų, giminių ir kartų persimainė ant tos žemelės; kiek 
galingų valstybių kilo, puolė ir ant jų griuvėsių įsikūrė 
naujos tautos, valstybės, kad savo griūvimu vėl prirengtų 
kitų kilimą; kiek tai nedorybių padaryta, kiek kraujo pra- 
lieta, kiek ašarų išlieta, kiek vargo iškentėta! Kas tai visa 
apsakys? Storos knygos ir ištisi tomai surašyta, bet tų šešių 
tūkstančių metų atsitikimų ir tų miliardų žmonių, kurie 
gyveno, veikė ir kentė nė šimtinės dalies jose nepatalpinta. 
„Šeši tūkstančiai metų! Tai tiktai amžinybės pradžia. Krik- 
ščionybė gyvuoja du tūkstančiu metų, bet jau tiek kartų 
mainėsi visos Europos išvaizda; atrasta naujų pasaulių, 
išrasta naujų dalykų, iškelta mokslas, menas, pramonė — 
patobūlinta visa civilizacija. Tiek laiko ir tiek žmonių dirbo, 
bet visa kartu imant, tai tiktai amžinybės pradžia. Kils dar 
naujų valstybių ir dar ne kartą mainysis tos pačios Europos 

ir viso pasaulio žemėlapis. Bus galima dar naujus šimtus 
ir tūkstančius metų „tuo pasaulio išganymo“ priskaitliuoti 
— tai vis amžinybės pradžia. Vai amžinybe, amžinybe! 
Koksai sutvertas protas galėtų tave suprasti ir keno liežuvis 
galėtų tave išaiškinti! 

Kai kurie sako, kad pragaro amžinybė protui priešinasi 
nes kaip kiekvienas žmogaus veiksmas yra trumpas ir apri- 
botas, taip lygiai ir blogiausis jo darbas negali būti am- 
žinai baudžiamas. Reikia atminti, kad piktadarybė ne fizinė 
jėga arba materialiniu laiko ilgumu matuojama, bet — 
skriauda, žala, kokią jinai padaro visuomenei ir Dievui, Už 
žmogžudystę, vienu peilio dūrimu, vienu lazdos smūgiu, vie- 
nu revolverio šūviu, akimirksnyje atliktą, žmonių teisingu- 
mas baudžia gyvybės atėmimu, mirtimi, Už vieno žmogaus 
užmušimą- šio pasaulio teismas prasikaltėlį smerkia mirtin, 
bet už užmušimą šeimynos tėvo, parapijos klebono, val- 
stybės galvos, arba nužudymą ne vieno, bet daugelio žmonių 
kitokios ir didesnės bausmės už mirtį šis teismas neturi. 
Todel lieka amžinoji pragaro bausmė, kuri bus atsaikuota 
kuoteisingiausiai sulig kaltybės sunkumu. Atatinkamo skriau- 
du atlyginimo dėsnys visiškai nesipriešina žmogaus pro- 
tui, bet patsai protas tuo dėsniu vaduojasi. Jau senovės 
klasinės tautos tikėjo, kad gigantai, kurie norėjo dievą iš 
dangaus išmesti, pragaro pačiame dugne savo kaltę ken- 
čia: „Hic genus antiguum terrae, Titania pubes, fulmine de- 
jecti fundo volvuntur in imo“ (Aen. 6). Todel nėra reikalo 
protas klaidyti, nes jisai į atbulą pusę nesiduoda nukreipti. 


Pasmerktiems nieko negelbės šaukimas prie Dievo 
gailestingumo. Ištiesų Dievo gailestingumas čia ant žemės 
labai platus: „Išpažinkite Viešpačiui, nes yra geras, nes per 
amžius Jo mielaširdystė“ (Ps. 106,1). Tačiau pragare tebus 
tiktai šaltas, žiaurus, nepermaldaujamas Dievo teisingumas, 
kuris reikalauja amžinos bausmės. Kodel? — Visypirma 
delto, kad kiekviena nuodėmė yra maištu prieš Visagalį 
Dievą, yra Jo įžeidimu ir tuo pačiu begaline piktybe. Už 
begalinę kaltę turi būti ir nepabaigiama bausmė, Todel 
Pragaras yrair tai amžinas. 

Kada žmogus miršta sunkioje nuodėmėje, tai tuo pa- 
čiu jisai liuosu noru atmeta nuo savęs Dievą, tartum Jam 
kalbėdamas: „Šalin nuo manęs; aš nenoriu Tavęs pažinti ir 
nepaisau nei Tavęs, nei tavo dangaus! „Vienok Viešpats 
Dievas šaukia čia ant žemės nusidėjėlius: „Grįžkite prie 
Manęs ir Aš grįšiu pas jus!“ Tačiau to balso nusidėjėliai 
neklauso ir toli laiko nuo Dievo savo užkietėjusias širdis; 
skęsdami nuodėmėse iki gyvenimo pabaigos. Todel Dievas 
savo teisingume turi jiems pasakyti: „Manęs nepažinote ir 
nenorėjote pažinti gyvendami, tai dabar Aš jūs nepažįstu 
amžinybėje. Šalin nuo Manęs į amžinąją ugnį!“ Pranašas 
Izaijas šaukia į savo žmones: „Jūsų nedorybės padarė per- 
skyrimą jūs ir jūsų Dievo tarpe ir jūsų nuodėmės uždengė 
Jo veidą nuo jūs!“ (Iz. 59,2). 

Ištiesų, yra tai baisus atsitikimas būti Dievo atmestu. 
šv. Povilas sako: „Baisu yra įpulti į gyvojo Dievo rankas“ 
(Žyd. 10,31). Tat yra ir turi būti amžinas pragaras. To 
reikalauja mūsų protas ir visų tautų ir genčių moralinis 
jausmas; tai patvirtina Evangelija ir Bažnyčios mokslas. 
Dievo įstatai ir visa pasaulio moralinė tvarka neturėtų jo- 
kios reikšmės ir vertės, jeigu tų įstatų ir moralinės tvarkos 
laužytojai nebūtų atatinkamai baudžiami. Tokios atatinka- 
mos lygios kaltei bausmės čia ant žemės nėra ir negali būti. 
Todel jinai turi būti kitame amžiname gyvenime. Jeigu 
žmogus miršta atskirime nuo Dievo, jisai turi tokiu ir pa- 
silikti per amžius. Tuo pačiu nuo Dievo atmetimo bausmė 
(poena damni) ir kartu su ja jausmų bausmė (poena sensus) 
irgi turi būti amžinos. 


Aštuntoji Konferencija, 


Dangus. 


„Tuomet karalius tars tiems, kurie bus jo 
dešinėje: ateikite, mano Tėvo palaimintieji, pa- 
veldėkite jums nuo pasaulio įkūrimo prirengtą 
karalystę!“ (Mat. 25,34). 


Dievo įsakymų sankcija ir Jo teisingumas reikalauja 
atatinkamo atlyginimo ne vien už blogus, bet ir už gerus 
darbus. Tuo atlyginimu šiame gyvenime yra žmogaus rami 
sąžinė, vienintėlis šios žemės tikros laimės spindulys; kartu 
su juom eina dažnai Dievo palaima laikinuose reikaluose 
ir geras vardas pas žmones. Tačiau tikras gero žmogaus 
atlyginimas yra danguje. 


Žmonės tą dangų dažnai mini Naujų Metų, Linksmų 
Švenčių ir Vardinių linkėjimuose. Kunigai sakyklose veik 
visada pamokslo užbaigoje savo klausytojams geidžia am- 
žinojo dangaus gyvenimo. Tačiau kaip dažnai atsiranda kal- 
bančių apie tą dangų su kokiu tai nepasitikėjimu, tartum 
jisai ne žmonėms būtų skiriamas arba ne toksai, kokiu tikė- 
jimas jį piešia. Abejojantieji apie pragaro esimą, lygiai 
abejoja ir apie dangų. Vienok reikia žinoti, kad dan- 
gus yra. 

Tiesmukas žmogaus protas reikalauja, kad mirus do- 
riems žmonėms, būtų jiems teisingai atlyginta. Čia ant 
žemės yra daugelis dorų, kilnių ir garbingų žmonių, kurių 
darbai nebuvo tinkamai atlyginti arba visiškai pamiršti: 
būta atsitikimų, kuriuose geri darbai tapo atmokėti blogu. 

Didžiausis žmonių pasiaukojimas yra motinos pasiaukojimas 
savo kūdikiui. Kiek tai vargo ir kentėjimų jinai pritiria 
tą kūdikėlį savo įščioje benešiodama, kiek skausmų ir 
baimės jį begimdydama; kiek naktų be miego jinai pra- 
leidžia, kiek širdies skausmų pergyvena pakol jį paaugina 
ir išauklėja. Dažnai motina kūdikio gyvybę perka sava 
gyvybe. Atsitinka ir taip, kad jos gražiai paaugusį kūdikį 
netikėtai mirtis iš jos paveržia, palikdama tuščius namus 
ir neišgydomą žaizdą josios sieloje. Kartais ir prie stro- 
piausio išauklėjimo kūdikis išauga kitaip, negu motina kad 
norėjusi; išsigimė, pavirsdamas į tikrąjį niekšą-latrą, kuris 
teikia visai šeimynai gėdos. Už tokį išgamą motina turi dau- 
giausia nukęsti. Tai koks dažnai būna nedėkingas atsimokė- 
jimas už visus vargus! Tačiau Dievo teisingumas reika- 
lauja pilno atlyginimo. Tokio atlyginimo čia ant žemės 
nėra. Todel turi būti kitokia vieta, kur krikščioninis mo- 
tinos pasiaukojimas gaus savo užmokesnį; toji gi vieta 
vadinasi dangus. 


Galima arčiau pažvelgti ir į gailestingąsias seseris, 
tarnaujančias ligoniams. Koks jų pasiaukojimas! Atneša 
iš gatvės į ligonbutį vargo užgraužtą, votimis nuklotą li- 
gonį. Sesutė tą vargšą nuprausia, į švarų patalą paguldo 
ir jam visokiame reikale tarnauja. Kokį gi jinai gauna už 
tai atlyginimą? — Jokio negauna. Sesuo ligoniams tar- 
nauja dovanai, todel jinai ir vadinasi gailestingoji sesuo. 
Už tokį gi gailestingumą ji tikisi rasti pas Dievą palaimos. 
„Palaiminti gailestingieji, nes jie laimės gailestingumo.“ 
(Mat. 5,7). 


Pažvelgus į karo frontą ir ten galima rasti šimtus- 
tūkstančius nieko nekaltų, ginkluotų jaunikaičių-kareivių, 
viriausybės siunčiamų, kad šaudytųsi, badytųsi ir žudytųsi. 
Kas pajėgtų atlyginti sužeistam, be kojų, be rankų, merdė- 
jančiam kareiviui? Kas ir kiek gauna atlyginimo už minias 
žuvusio jaunimo? Labai retai našlės su našlaičiais gauna 
pašalpos, nustoję savo maitintojo. Tat ir tiems, už tėvynę 
žuvusiems didvyriams, ir jų našlaičiams telieka tiktai dan- 
„guje teisingas atlyginimas. 

Kaip dar nesenai Bismarko ir Rusijos caroslavijos 
laikais!) katalikų vyskupai ir kunigai buvo uždaromi kartu: 
su piktadariais kalėjimuose, ištremiami už tai, kad buvo. 
Bažnyčiai ištikimi; kad uniotus aprūpino Šv. Sakramen- 
tais, kad atlaiduose sakė pamokslus ir išpažinčių klausė. 
Tačiau teisingas Dievas kiekvieną dorybę teisingai atlygina. 
Todel turi būti kitokia vieta, kur tokiai dorybei bus tei4 
singai atsaikuota; ta gi vieta vadinasi dangus. Todel 
dangus yra. 


Proto balsą seka visų genčių ir kartų sąžinė. Žilosios- 
senovės indionai vaizduodavo sau Dievą labai gailestingą 
ir gausų atlyginimuose po mirties. Kiekviena tauta sulig 
savo civilizacijos laipsnių įvairiai manydavo apie dangų. 
Antai senieji germanai tikėjo, kad Valhal'e medžios žvėris 
ir kad iš belaisvio, kare užmušto, galvos kiaušo gers skanų 
gėrimą.  Magometonai tikisi danguje kūno smagumų ir 
lėbių. Graikai ir romiečiai manė apie savo „elisium“ kaip 
nesudrumščiamos ramybės ir linksmybės vietą sulig luomu: 
ir amatu, kas kuom gyvas užsiimdavo. Vienu žodžiu, kiek- 
viena tauta turėjo savotišką supratimą, tačiau jos visos 
tvirtai tikėjo, kad po mirties yra kokia ten vieta — dangus, 
kur atlyginama už gerus darbus. Šventasis Raštas tą teisybę 
patvirtina. Būtų galima daugybes Šv. Rašto tekstų sura- 
šyti, kuriuose yra kalbama apie dangų ir atlyginimą 2) 
Dangus Šv. Rašte yra užvardintas amžinu gyvenimu, Dievo- 
ir Kristaus karalyste, Tėvo namais, rojumi, šventu miestu, 
nauja Jeruzale, nes Dievas ypač danguje gyvena, Kristus 
tenai karaliauja, nes ten neapsakoma linksmybė ir stebū- 
klinga ramybė ir tokia meilė, kokia yra tarp tėvo ir šei- 
„mynos. Šv. Povilas sako: „Ko akis neregėjo, nei ausis: 
negirdėjo, nei į žmogaus širdį neįėjo, Dievas prirengė. 
tiems, kurie Jį myli.“ (1 Kor. 2,9). Todel dangus yra. 


“ 1) Čia nekalbama apie bolševikų barbariškumą, kokis: 
tegalimas tiktai nekultūringose ir tose šalyse, kurių krik- 
ščionių kultūra dar nepasiekė. 

Ė 2) Mat. 6,33; 21,43; 22,2; Mork. 1,14; Jon. 18,36; 14,27 
 Efez. 5,5; Kolos. 1,13. 

Kame gi glūdi tasai dangaus atlyginimas? Mūsų pro- 
+as šio klausimo aiškinti be Dievo apreiškimo pagalbos 
nepajėgia. Kristus ateina į pagalbą su savo mokslu: „Atei- 
kite, mano Tėvo palaimintieji, paveldėkite jums nuo pa- 
saulio įkūrimo prirengtą karalystę.“ (Mat. 25,34). Taigi 
visa dangiškojo atlyginimo svarba ir įtalpa yra regėti 
Dievą ir su Juo per amžius bendrai gyventi. Tačiau wėl 
reikia prisipažinti, kad žmogus šitame gyvenime to atly- 
ginimo nei lemtai suprasti, nei įkainuoti nesugeba, delto 
kad Dievo tikrai, kokis Jisai savyje yra, nepažįsta. Vienok 
apie tą vėlės laimę — Dievą danguje regėti — galima bent 
palyginimais spėlioti. Yra žinoma, kad vienintėlė tikra 
čia ant žemės žmogaus laimė yra jo rami sąžinė. Kas gi 
yra toji rami sąžinė? — Tai yra geras sielos stovis, 
kuriame jinai žino, kad tarpe jos ir Dievo nėra spragos ir 
perskyrimo, ir kad tarpe jų viešpatauja vienybė ir san- 
taika. Ir juo ta tyra, nuo nuodėmės liuosa, siela vienijasi 
su Dievu malda, šventais Sakramentais — tuo labiau toji 
vidujinė laimė ir užganėdinimas darosi pilnesnis. Tokios 
dangiškos laimės jautė Viešpaties šventieji, antai Pran- 
<ciškus Asyžietis, Pranciškus Ksaveras, Katrina Sienietė, 
Teresė ir kiti. Tai jaučia be amžiaus ir luomo skirtumo 
«dievotos sielos ir net dideli nusidėjėliai pirmose savo 
atsivertimo dienose, gerai atlikusieji išpažintį ir vertai priė- 
musieji Šv. Komuniją. Po tokios sielos ramybės ispūdžių 
visas šios žemės linksmumas mažėja ir nyksta; su karalių 
garbe nesimainytum, už jokią kainą neparduotum tos gra- 
žios, brangios gyvenimo valandėlės. Tačiau tose laimingose 
valandose žmogus čia ant žemės Dievo nemato, rankomis 
Jo nepaliečia, vien tiktai tikyba ir moraline savo prigim- 
timi, tartum instinktu, Jisai Jį atmena ir jaučia. Tai kas 
bus per džiaugsmas kada aname gyvenime žmogus galės 
regėti Dievą kokiu Jisai yra savyje! Tuomet žmogus 
mylės Dievą tobūlai ir trokš vien tiktai su Juomi visumet 
būti ir niekados nuo Jo neatsiskirti. 

Žmonių nuomone viršiausis šio pasaulio laimė yra 
dviejų širdžių, meilė, kuria remiasi šeimyna.  Tosios 
meilės įtalpa ir sąlyga yra minčių ir jausmų persi- 

tikrinimų ir užgaidų, rūpesčių ir džiaugsmo, kuosanda- 
riausis artimumas ir bendrumas. Jau senovės išminčiai kal- 
bėjo, kad „idem velle atgue idem nolle ea demum vera ami- 
citia est“ — to paties daikto norėti ir jo nenorėti — yra 
tikras draugiškumas. Tą artimumą ir bendrumą seka tokia 
' gyvenimo vienybė, kad vienas be kito negali apsieiti. Šitas 
apsireiškimas ir yra priežastimi to nuliūdimo ir nuobodu- 
mo, kuris įvyksta atsiskyrime su numylėtu asmenimi. Dievas 
yra meilė (1 Jon. 4,16). Iš šitos tai meilės turi savo pra- 
džią ir visos kilniosios žmonių meilės. Todel visiškas su 
Dievu susivienijimas išganytai sielai teikia laimės pilnybę, 
anot Kristaus žodžių: „Ateikite, mano Tėvo palaimintieji 1“ 
(Mat. 25,34). 


Kokiu būdu tas susivienijimas su Dievu ir Jo regė- 
jimas žmogaus sielą daro danguje laiminga galima nors 
truputį suprasti. Žmogaus protas savo įgimta jėga siekia 
pažinti tiesą. Tačiau juo jisai labiau siekia, juo labiau tas 
tiesas pažįsta, ir kartu aiškiau supranta, kad yra dar daug 
tiesų, kurių nežino ir, deja, jų niekumet nežinos. „Aš esu 
tiesa“ (Jon. 14,6), sako apie save Kristus, Žmogaus pro- 
tas, pažinęs Dievą kokis Jisai yra savyje, supras Jame visą 
tiesą — kas buvo, kas yra ir kas bus; jisai supras visas 
gamtos paslaptis ir žmonių minties veikimą. „In lumine tuo 
videbimus lumen“ (Ps.35,10) — Dievo skaistumo šviesoje 
regėsime visokios tiesos šviesumą. Todel viršiausioji sielos 
ypatybė — tiesos pažinimas — tame Dievo regėjime ras 
visišką užganėdinimą ir laimę. 


Žmogaus valia savo prigimtimi geidžia tai, kas gera, 
gražu ir kilnu. Deja, čia ant žemės visos žmogaus dorybės, 
visoki jo kilnūs darbai yra netobūli, nes sujungti su žemiš- 
kais reikalais. Tačiau žmogaus protas sugeba jausti ir įsi- 
vaizduoti dorybių idealus, tokius aukštus ir kilnius, kurių 
čia ant žemės tikrai niekad nepasieks. Taigi Dievas yra 
visokios dorybės šaltinis, tobūlybė — „essentia Dei in- 
finite perfecta est“. Žmogaus siela, susivienijus su Dievu, 
tuojaus pamylės visokią dorybę ir taps panaši Dievui. 
Tokiu būdu antroji žmogaus sielos ypatybė — geidimas viso 

kas gera ir gražu — bus visiškai nuraminta ir pati siela 
jausis laiminga. 

Žmogus turi dar įgimtų jausmų, traukiančių jį prie link- 
smybės ir gražaus laiko praleidimo. Čia kalbama apie sma- 
gumus moraliniai girtinus ir Dievo įsakimais leidžiamus. 
Taigi, imant dalykus kritiškai, kiekvienas žmogaus dvasios 
linksmumas — graži daina, maloni muzika, žavinąs reginys 
— trumpam laikui jį patenkina. Net smagūs įspūdžiai, įgyti 
iš pasikalbėjimų su mokytais, gerai išauklėtais ir iškalbiais 
žmonėmis, teikia žmogui malonumo, nes viršutinė žmogaus 
išvaizda, jo gestai ir balso intonacija užganėdina tą žmogaus 
sielos linksmybę. Danguje tie visi smagumai bus apvalyti 
nuo tų žemiškųjų jausmų ir dvasiniai bus giliai patobūlinti. 
„Nes laimė, anot šv. Augustino, pašalina visokį kentėjimą 
ir įgyja visa gera“. Ir tokia laimė, sulig šv. Tėvų mokslu, 
yra danguje. „Jie daugiau nebealks ir nebetrokš, jų neištiks 
saulė, nė joki kaitra“ (Apr. 7,16). 

„Dabar mes esame Dievo vaikai; bet dar neapsireiškė 
kas būsime. Mes žinome, jog, kuomet apsireikš, būsime 
į ji panašūs, nes mes matysime kaip jis yra“ (1 Jon. 3,2). 
Iš šitų šv. Jono žodžių suprantama, kad dangaus laimė 
susideda iš dviejų dalykų: visųpirma, kad išrinktieji regės 
Dievą kokiu Jis yra savyje, ir antra, kad jie patys taps pa- 
našūs Dievui, Tie, kurie Juo džiaugiasi, nors savo esmės ir 
nepakeičia, tačiau įgauna tokios stebūklingos ir tobūlos 
išvaizdos, kad labiau dievais, negu žmonėmis išrodo. 

Danguje yra dar garbės ir šlovės laipsniai sulig su- 
rinktų čia ant žemės nuopelnų. Kaip pragare yra didesnės 
kankynės tų, kurie turėjo daugiau Dievo malonių, delto ir 
daugiau išganymo priemonių, taip lygiai ir danguje tas 
garbės laipsnis sulig nuopelnais bus labai skirtingas. „Kas 
šykštai sėja, šykštai ir piaus: ir kas sėja palaiminimuose, 
palaiminimuose ir piaus“ (2 Kor. 9,6). Žemiausis garbės 
laipsnis išpuola mirusiems tuojaus po krikšto arba dar prieš 
proto subrendimą vaikams, nes jie savo nuopelnų ten neat- 
sinešė ir tiktai Kristaus nuopelnais tapo išganyti. Aukstesnį 
garbės laipsnį turės tosios sielos, kurios gyvendamos buvo 
Dievui ištikimos. Tai tik tiek tegalima apie tai pasakyti, nes 

Be Dievo regėjimo ir garbės, danguje yra dar atlygi- 
nimo priedas, būtent neapsakomai malonus su Jezumi Kri- 
stumi, Švenčiausia Panele ir su visais Viešpaties šventai- 
siais draugavimas. Jeigu karaliaus didenybė ir jo nuo aukso 
žėrintieji rūmai žavi žmogaus akį ir teikia jam malonaus 
įspūdžio; jeigu jį džiugina aukso ir deimantų vainiku ap- 
vainikuota ir kuopuikiausiais rūbais pasipuošusi kara- 
lienė; jeigu jo regėjimą masina tvarkiai maršuojanti kariuo- 
menė — tai kokia bus laimė regėti dangaus Viešpatį 
Jezų Kristų, prieš Kurį kuotvarkiausia klaupia, maršuoja 
ir gieda šlovės giesmes dideliausi angelų kariuomenės pul- 


tomos Šventųjų minios tarpe! Šv. Jonas savo Apreiškime 
sako: „Aš mačiau didelę minią, kurios niekas negalėjo 
suskaityti, iš visų tautų, giminių, žmonių kuopų ir kalbų: 
jie stovėjo ties sostu ir Avinėlio akyvaizdoje, apvilkti bal- 
tais rūbais, ir palmos buvo jų rankose. Jie šaukė dideliu 
balsu, tardami: Išganymas mūsų Dievui, sėdinčiam soste, 
ir Avinėliui.“ (Apr. 7,9—10). 

Pagaliaus, po mirties atlyginimo sąlyga yra dangaus 
amžinybė, Kitaip ir negali būti, Žmogus savo prigimtimi 
trokšta laimės; jisai visą savo gyvenimą jos ieško ir nie- 
kumet neranda, Tiesa, tos laimės trupinėlis yra rami są- 
žinė, bet ir tas ne Pigiai, tiktai karionėmis ir kentėjimais 
gaunama. Laimės troškimas turi būti užganėdintas, nes 

kitaip Dievas, duodamas kilnaus troškimo ir neteikdamas 
galimybės jam atsiekti, būtų žiauriu. Tačiau taip piktai 
apie Dievą manyti būtų nuodėmė. Todel reikia būti kuo- 
geriausios nuomonės ir laikytis tikriausios vilties, kad Die- 
vas turi daug būdų kaip užganėdinti tuos žmogaus troški- 
mus. Jisai pats bus gausia užmokestimi už ištikimą Jam 
tarnavimą; vieta gi atlyginimo yra amžinasis dan- 
gus. Kad neatsirastų kokia nors baimė, jog po tūkstančių 
metų išganytos sielos netektų dangaus, Kristus vadina 
dangų „amžinuoju gyvenimu — nuo amžių prirengta kara- 
lyste“, Romos gi Katekizmas priduria: „Jeigu tasai dangaus 
gavimas nebūtų užtikrintas, pastovus ir amžinas, tai toksai 
dangus, vieton laimės, duotų didžiausias baimės kankynes. 

Yra pragaras — amžinoji bausmė ir yra dangus — am- 
žinas atlyginimas. Kas dabar reikia daryti, kad išvengti pra- 
garo ir kad patekti į dangų? Šitas klausimas gali priminti 
jaunikaitį, kuris užklausė Kristaus: „Geras Mokytojau, ką 
turiu daryti, kad paveldėčiau amžinąjį gyvenimą? Jezus 
jam tarė: žinai įsakimus: neužmuši, nesvetimoteriausi, ne- 
vogsi, neliudysi neteisingai, gerbk savo tėvą ir motiną. 
Jis atsakė: Visa tai laikiau nuo pat savo jaunystės“ (Luk. 
18,18—21). Panašiai, kas nori išvengti pragaro ir patekti 
į dangų, tasai turi, tartum anas jaunikaitis, eiti Dievo įsa- 
kimų takais, nes kitaip nei nuo pragaro neištruks, nei 
dangun nepapuls. 


r 2 


Devintoji Konferencija. 


Kristaus Sekimas. 


„Nes aš daviau jums pavyzdį, kad kaip aš 
jums dariau, taip ir jūs darytumėte“ (Jon. 13,15). 


Žmogaus tikslas ant žemės yra savęs ištobūlinimas 
Dievo panašume — „Būkite tat tobūli, kaip ir jūsų dangi- 
škasis Tėvas tobūlas“ (Mat. 5,48). Arba kitaip sakant, 
reikia savo darbais būti panašiais Dievui ir Jis sekti — 
„Būkite Dievo sekiotojai kaip mylimiausieji vaikai“ (Efez. 
5,1). Kodel? — Todel, kad žmogaus kilmė to reikalauja, 
Dievas žmones padarė savo vaikais; vaikai gi savo gyve- 
nimu turi būti savo tėvui panašūs. 

Kad Dievą pasekti, visupirma Jis reikia pažinti. Bet kaip 
Jis galima pažinti, kadangi Jisai „gyvenąs neprieinamoje 
šviesoje“ (1 Tim. 6,16), pasak šv. Povilo. Šv. Jonas gi pri- 
duria, kad „Dievo niekas niekumet nematė“ (1 Jon. 4,12). 
Tad, kaipgi žmogus gali sekti tobūlybę tokio asmens, kurio 
niekumet nematė? Keletas šv. Povilo žodžių prašalina tą 
neaiškumą — „Dievas, kuris įsakė šviesai prašvisti iš 
tamsybių, pats apšvietė mūsų širdis, kad mes apšviestu- 
mėm pažintį Dievo garbės Kristaus Jezaus veide.“ (2 Kor. 
4,6). Kristus yra Dievo garbės atspindys, neregimojo Dievo 
gyvas paveikslas, visiškai panašus savo Tėvui, Jisai gali 
žmonėms Jį apreikšti, nes pažįsta Tėvą taip tobūlai, kaip 
Tėvas Jį kad pažista: „Nė vienas nepažįsta Sūnaus kaip 
tik Tėvas; taip pat ir Tėvo niekas nepažįsta, kaip tik 
Sūnus, ir kam Sūnus panorės apreikšti.“ (Mat. 11,27). Jezus 
Kristus yra Tėvo apreiškimu. 

Kokiu būdu Sūnus apreiškė žmonėms Tėvą? — Jisai 
apreiškė Jį savo Įsikūnijimu. Amžinasis Žodis tapo žmogu- 

mi; Jame ir per Jį žmonės pažįsta Dievą. Kristus Žmogus 
kartu yra ir Dievas; tai yra Dievo tobūlybė, apsireiškusi 
žmonėms žemiškoje formoje; tai pati šventybė, gyvenanti 
33 metus žmonių akyse, kad toji šventybė būtų jaučiama ir 
prieinama sekti. Kristus tapo Žmogumi ir gyveno žmonių 
tarpe, kad juos išmokintų žodžiu, bet ypatingai savo gyve- 
nimu, kaip jie turi gyventi, kad pasiektų patį Dievą ir kad 
Jam patiktų. Kad gyventi Dievo vaikų gyvenimu, reikia 
tiktai akis atmerkti ir su tikyba bei meile prisižiūrėti Dievui 
Jezaus asmenyje. 

Šv. Evangelija aprašo vieną paprastą, tačiau labai rimtą, 
atsitikimą. Paskutinėje prieš savo kančią dienoje Jezus kal- 
bėjo apaštalams apie savo Tėvą. Jie užsimanė matyti ir 
pažinti tąjį Tėvą. Šv. Pilypas šaukia: „Viešpatie, parodyk 
mums Tėvą, ir bus mums gana! Jezus jam atsakė: tiek daug 
laiko esu su jumis ir jūs nepažįstate manęs? Pilypai, kas 
mane mato, mato ir Tėvą“ (Jon. 14,8—9). Todel Kristus yra 
Dievo, savo Tėvo, apreiškimu ir tas, kuris Jį mato, mato 
paties Dievo apreiškimą. Taigi, kada žmogus žiūri į Kristų, 
vargingą Betlejaus kutelėje kūdikėlį, jisai privalo atminti 
tuos žodžius: „Kas mane mato, mato ir Tėvą“. Kada tasdi 
žmogus prisimena Kristų Nazarete, kaip Jisai klusnus dirbo 
dailydės darbelį, net iki 30 savo amžiaus metų, teatkartoja 
sau minėtus žodžius: „Kas mane mato, mato ir Tėvą“, nes 
kas Jam prisižiūri, pačiam Dievui prisižiūri. Kada žmogus 
prisimena Kristų, lankantį Galilejos miestelius, visur gerai 
darantį — gydantį ligonius, apsakinėjantį Evangeliją, kad Jį 
prisimena kančiose ir paniekinimuose, mirštantį ant kry- 
žiaus iš žmonių meilės — teatsimena tai, ką Kristus pasakė: 
„Kas mane mato, mato ir Tėvą“, tasai mato patį Dievą, Tai 
štai Dievo apreiškimas. 

Dievo tobūlumai žmogui lygiai nesuprantami kaip ir Jo 
prigimtis. Kas gali suprasti kas tai yra Dievo meilė? Žmo- 
gaus protui tai yra bedugnė. Kada jisai prisimena Kristų, 
kuris būdamas Dievas yra vienu su savo Tėvu: „Aš ir Tė- 
vas esame vienas“ (Jon. 10,30); ir turi savyje tą patį Dievo 
gyvenimą. kurį turi ir Tėvas: „Nes kaip Tėvas turi gyvenimą 
pats savyje, taip Jis davė ir sūnui turėti gyvenimą pačiam 

savyje“ (Jon. 5,26); kaip moko žmonės; miršta ant kry- 
žiaus, atiduodamas savo gyvybę iš žmonių meilės; kad Jį 
prisimena įkūriantį Šv. Sakramentus — tuomet supranta 
Dievo meilės didybę. 

Ta patį galima pasakyti ir apie visas Dievo ypatybes 
bei tobūlybes: Kristus apreiškia jas žmonėms, Juo žmogus 
daro didesnės pažangos Dievo meilėje, tuo giliau gali pasiekti 
Jo tobūlybes; „Kas gi mane myli, bus mano Tėvo mylimas; 
taippat aš jį mylėsiu ir pats jam apsireikšiu“ (Jon. 14,21). 
Arba kitaip sakant: „Jeigu kas mane myli ir kas mane 
priims mano žmogystėje, mano Tėvas jį numylės ir Aš ji 
taipgi pamylėsiu ir apsireikšiu jam savo dievystėje, ati- 
dengdamas visas josios slaptybes,“ Todel, kad pažinti ir 
sekti Dievą, užtenka pažinti ir sekti Jo Sūnų Jezų Kristų, 
Kuris yra Tėvo tobūlybės išreiškimu: „Kas mane mato, mato 
ir Tėvą“ (Mat. 14,9), 

Tačiau kokiu būdų ir kame Kristus yra žmogui pavyz- 
dys? — Kristus dvejopu žvilgsniu yra žmogui pavyzdys — 
savo Asmenimi ir savo darbais — Dievo Sūnaus už- 
duotimi ir savo žmogiškų veikimu, nes kartų yra 
Dievo Sūnus ir žmogaus Sūnus, tobūlas Dievas ir tobūlas 
Žmogus. Kristus yra tikras Dievas — „perfectus Deus“, 
Užtenka persikelti mintimi Kristaus laikais į Judeją. Jisai 
jau dalinai pasiekė savo pasiuntinybės tikslo mokindamas 
žmones ir atlikinėdamas „Dievo darbus“ žy, Žemėje. Vieną 
kartą liuosoje nuo minių grūdimosi dienoje, pasilikęs Jezus 
Su savo mokiniais, užklausė jų: „Ką žmonės sako esant žno- 
gaus Sūnų? Jie gi atsakė: vieni sako, kad jis Jonas Krik- 
štytojas, kiti kad Elijas, o kiti, kad Jeremijas, ar vienas iš 
pranašų. Jezus jiems tarė: jūs gi ką sakote mane esant? At- 
sakydamas Simonas Petras tarė: Tu Kristus, gyvojo Dievo 
Sūnus. Atsakydamas gi Jezus jam tarė: palaimintas esi, 
Jonos sūnau Simonai, nes ne kūnas ir kraujas tai tau aprei- 
škė, bet mano Tėvas, kurs yra danguje“ (Mat. 16,13—17). 
Todel Kristus yra Dievo Sūnus, gimęs Dievas iš Dievo, 
kilusi šviesybė iš šviesybės, tikrasis Dievas įš tikrojo Dievo. 
Kristus, lygindamasis Dievui, tai neprasimanė, nes kaip šv 
Povilas sako: „Jis, esme būdamas Dievas, nelaikė išplėšimu 

būti lygus Dievui“ (Pilyp. 2,6). Pagaliaus tris kartus buvo 
girdėtas dangiškojo Tėvo balsas, Kuris Jį savo mylimiausiu 
Sūnumi pagarsino: „Šitas mano mylimasai Sūnus, kuriame 
aš turiu sau daug pamėgimo; jo klausykite“ (Mat. 17,5). 
Todel kiekvienas žmogus, panašiai Kristaus mokiniams, pri- 
valo pulti prieš Jį ant kelių ir su Petru kartu išpažinti: 
„Tu Kristus, gyvojo Dievo Sūnus!“ (Mat. 16,16). 

Kristus, Dievo Sūnus, yra taipgi žmogaus Sūnus arba 
tikras žmogus — „perfectus Homo“. Dievo Sūnus, 
tapęs Žmogum, kad ir pasiliko kuomi buvęs, tačiau susi- 
vienijo su žmogaus prigimtimi ir su visomis josios ypaty- 
bėmis. Kristus, kaip ir visi kiti žmonės, „yra gimęs iš 
moteries.“ (Gal. 4,4). Evangelijoj Jisai pats save dažnai 
vadina „Žmogaus Sūnumi“; žmonių akys Jį regėjo ir jų 
rankos Jo dasilytėjo (1 Jon. 1,1). Net po prisikėlimo iš 
numirėlių Jisai liepia netikėliui Tamui ir kitiems Apašta- 
lams persitikrinti Jo gyvybe: „Matykite mano rankas ir 
mano kojas, jog tai aš pats; čiupinėkite ir žiūrėkite; juk 
dvasia neturi kūno ir kaulų, kaip kad matote mane turint.“ 
(Luk. 24,39). Kristus, kaip kiekvienas Žmogus, turi Dievo 
sutvertą sielą ir kūną iš Šv. Dvasios pradėtą Švenč. Pa- 
nelės įščioje; Jisai turi ir vaidentuvę; žodžiu, turi visas 
ypatybes, kurias turi "kiekvienas žmogus. Kilnioje pra- 
smėje, kuri prašalina visokią betvarkę ir silpnybę, Kristus 
taipgi turi ir geidulių, tačiau jie visiškai pasiduoda protui 
ir neprieštarauja Jo valiai. Ta Kristaus prigimtis visame 
yra panaši žmogaus prigimčiai; jinai turi būti panaši Jo 
brolių prigimčiai: „Jis turėjo pasidaryti visakuo panašus 
į brolius“ (Žyd. 2,17), „tačiau be nuodėmės.“ (Žyd. 4,15). 
Jens nepažino nuodėmės, nė tai, kas yra nuodėmes šal- 
tinis bei priežastis. Todel Jisai neturėjo abejojimų, klaidų 
ir ligų, nes šitie visi dalykai priešinasi Jo tobūlybei, 
išminčiai, autoritetui ir dievybei. 

Tačiau Viešpats Jezus turėjo visas fizines silpnybes, 
kurios 'pritiko Jo šventybei. Tai liudija Evangelija; nieko 
negalima rasti žmogaus prigimtyje, ko Jezus nebūtų pa- 
šventęs, antai — žmonių darbus ir vargus, jų ašaras; Jisai 
tai visa savais padarė. Galima Jam prisižiūrėti Nazarete: 

per 30 metų skurdo, paprastą dailydės darbą bedirbdamas, 
taip, jog kada pradėjo žmones mokyti, nustebo Jo vien- 
genčiai, nes Jį iki šiol tepažinoję kaip dailydę, ir pra- 
dėjo klausinėti: „Iš kur šitam tokia išmintis ir stebūklai? 
Argi šitas ne dailydės sūnūs?“ (Mat. 13,54—55). Viešpats 
Jezus jautė alkį, kaip kiti žmonės, nes po 40 dienų pas- 
ninko tyruose išalko. Lygiai kentėjo troškimą. Argi Jisai 
neprašė Samarietės: „Duok man gerti.“ (Jon. 4,7). Argi 
Jisai nešaukė ant kryžiaus: „Trokštu!“ (Jon. 10,28). Šv. 
Žemės ilgos kelionės Jį alsino: „Nuvargęs iš kelionės.“ 
(Jon. 4,6). Gražiai apie tai kalba šv. Augustinas: „Tas, 
kuris yra pačiu tvirtumu, jaučiasi nuilsusiu.“ Jezus rei- 
kalavo miego kaip ir visi žmonės; Jisai tikrai miegojo 
luote, kuomet vėtra buvo pakilusi ir Apaštalai, išsigandę, 
kad įsiutęs ežeras jų neprarytų, turėjo Jį žadinti iš miego. 
Jisai verkė savo tėvynės, nors ir nedėkingos, nes ją my- 
lėjo. Mintis baisių nelaimių, kurios turėjo ištikti šventąjį 
miestą, suvilgė Jo akis ašaromis ir širdį skausmas suspaudė: 
„Kad gi ir tu ir tai šitoje savo dienoje pažintumei, kas 
tau neša ramybės, dabar gi tavo“ akims paslėpta“ (Luk. 
19,42). Jezus verkė mirusio Lozoriaus, panašiai kad žmonės 
verkia savųjų. Žydai, tai regėdami, kalbėjo: „Štai, kaip jis 
ji mylėjo“ (Jon. 11,36). Ir daugelyje vietų šv. Evangelija 
mini nuoširdų Jezaus susigraudinimą. Jisai liūdėjo, alpo, 
bijojosi. Per kruviną prakaitavimą Alyvų darže nuliūdimas 
slėgė Jo sielą: „Mano siela nuliūdus iki mirties“ (Mat. 
26,38). Visos skriaudos, išniekinimai, pažeminimai, kumštys, 
spiaudymai, kokius Jis patyrė kančios metu, teikė Jam di- 
džiausių skausmų. Turėdamas tobūlą prigimtį, Jisai jautė 
didesnio įspūdžio, negu kiti žmonės kad jaustų panašiose 
aplinkybėse. Pasiemęs visas žmogaus silpnybes ir pasirody- 
damas tikru žmogumi, Jisai norėjo, panašiai visiems Adomo 
vaikams, pasiduoti mirčiai: „Ir nulenkęs galvą, atidavė dva- 
sią“ (Jon. 19.30). 

Viešpats Jezus yra kiekvienam žmogui pavyzdis ir idea- 
las. Visųpirma Jisai tokiu yra kaip Dievo Sūnus, nes toji 
Dievo Sūnaus užduotis Kristuje yra pagrindinė. Žmogus 
šitą Dievo sūnybę privalo sekti. Bet kokiu būdu jinai reikia 

sekti? Kristaus Dievo sūnybė yra žmogaus antprigimtinės 
sūnybės paveikslas. Dievo Sūnaus esybė yra pavyzdis to. 
stovio, į kurį žmogų įveda pašvenčiamoji malonė. Kristus kų 
savo prigimtimi ir teisėmis yra Dievo Sūnumi, nes Jame 
Amžinasis Žodis yra susivienijęs su Žmogaus prigimtimi. 
Žmonės iš Dievo malonės irgi tapo Jo sūnumis. Kristus L 
turi taipgi ir pašvenčiamąją malonę, ir tai turi ją visoje |į 
pilnybėję; iš tos pilnybės mažiau ar daugiau malonių gau- i 
siai tenka ir žmonėms. Toji malonė savo verte yra ta pati, 
kuri pripildo Jezaus sielą ir kuri žmones dievais padaro. 
Šv. Tamas sako, kad žmonių dieviškoji sūnybė yra savo 
rūšyje Amžinosios Sūnybės atspindys — „guaedam simili- 
tudo filiationis aeternae“ (1 ą., 22, a. 3). 
Kristus teisėtai yra Dievo Sūnus. Žmonės gi turi tapti į 
Dievo sūnumis, gaunant malonės dalį, kuri iš Jo eina; toji | 
gi malonė perneša žmogų į Dievo sūnų stovį. Tai yra pir- 
mutinis panašumo būdas, kokį žmogus privalo turėti su 
Kristumi. Nuo to panašumo priklauso visas žmogaus ant- 
| prigimtinis veikimas. Todel jeigu žmogus neturėtų tos 
pašvenčiamos malonės, kuri yra į Jezų panašumo pagrindas, 


| 
dangaus Tėvas tokio žmogaus nepripažins savo sūnumi. 
. Todel visa, ką tiktai žmogus savo gyvenime gero be tos 
| malonės padarytų, neturėtų jokios vertės ir neduotų jam 


jokios galimybės įgyti amžinąjį gyvenimą. Niekas nesida- 
lins su Kristumi dangaus garbe, jeigu pirmiau netaps per 
| malonę Jo broliu. 

Kristus yra žmogui pavyzdys lygiai ir savo darbais. Ir 
šitą pavyzdį kiekvienas žmogus privalo sekti. Kristus turėjo 
| aukščiausiame laipsnyje visas dorybes, kurios gali dabinti 
žmogaus prigimtį ir kurias buvo galima sutaikinti su Jo 
| dieviška prigimtimi. Kartu su pašvenčiamąja malone Kristus 
turėjo dar ir Šv. Dvasios dovanų. Tos dorybės tekėjo iš 
pašvenčiamosios malonės, tartum iš kokio šaltinio ir visą 
Jezaus gyvenimą josios spindėjo pilnoje tobūlybėje. 

Tiesa, Kristus neturėjo tikėjimo, nes toji teologinė do- 
rybė galima tiktai tokiose sielose, kurios dar neturi laimės. 
į Dievą regėti. Kristaus gi siela regėjo Dievą veidas į veidą. 
į Todel tikėjimas tokioje sieloje neturėjo prasmės. Kristus. 

lygiai neturėjo tikrosios vilties, nes viltis žadina žmogaus 
troškimą Dievą regėti ir teikia pasitikėjimo įgyti tam tiks- 
lui reikiamųjų malonių. Kadangi Kristaus siela buvo susi- 
vienijusi su Amžinuoju Žodžiu, jinai turėjo Dievą visoje pil- 
nybėje ir todel negalėjo viltis tokio daikto, kokį jau turėjo. 
Tačiau Kristuje buvo tiek vilties, kad Jisai galėjo trokšti 
ir tikrai troško savo žmogystės pašlovinimo; lygiai Jisai 
troško ir pridedamosios garbės, kuria turėjo būti apsiaustas 
po savo iš numirėlių atsikėlimo: „Tėve, pagarbink mane!“ 


(Jon. 17,5). Tosios garbės šaltinis buvo Kristuje iš pat Jo. 


Įsikūnijimo pradžios; Jisai leido tai garbei apsireikšti trum- 
pam laikui Atsimainymo paslaptyje ant kalno Tabor. Tačiau 
Kristaus pasiuntinybė ant žemės reikalavo nuolatinio aptem- 
dymo tosios garbės iki mirties. Taipgi Kristus prašė Tėvo 
kai kurių malonių, antai — prikeldamas iš numirėlių Lo- 
zorių, Jisai kreipėsi į savo Tėvą su tvirtu pasitikėjimu ir 
viltimi: „Aš žinojau, kad tu visumet mane išklausai“ (Jon. 
11,43). 

Kalbant apie Dievo meilę, reikia pažymėti, kad Jezaus 
Širdis, tasai neišmatuojamas meilės ugnynas, tąja meile: 
liepsnote liepsnojo. Didelė Kristaus meilė nuolat Jį traukte 
traukė prie Tėvo. Jo visą gyvenimą galima sutalpinti 
šiuose žodžiuose: „Nieko daugiau neieškau kaip tik to, kas 
Tėvui patinka.“ Pagaliaus iš Tėvo meilės tapo Jam paklus- 
nus net iki mirties ant kryžiaus: „Kad pasaulis pažintų, kad 
aš myliu Tėvą, ir taip darau, kaip Tėvas man įsakė“ (Jon. 
14,31). Jeigu Kristus galėjo pasakyti, kad „niekas neturi 
didesnės meilės, kaip tą, kad kas guldo savo gyvybę už 
savo prietelius“ (Jon. 15,13); ir jeigu Jisai galėjo mirti ant 
kryžiaus del žmonių išganymo — tai reikia atminti, kad 
Jezus savo gyvybę atidavė labiausia iš Tėvo meilės. Kristus, 
mylėdamas žmones, myli ir savo Tėvą, nes Jisai regi juos ir 
randa Tėvuje: „Aš už juos meldžiu: ne už pasaulį meldžiu, 
bet už tuos, kuriuos man davei, nes jie tavo“ (Jon. 17,9). 
Ištiesų, Kristus žmones myli, nes jie yra Jo Tėvo vaikai;. 
Jis myli kaikvieną neapsakoma meile; myli taip labai, kad 
kiekvienas žmogus gali tarti su šv. Povilu: „Kurs mane my- 
lėjo ir pats save išdavė už mane“ (Gal. 2,20). 

Kristus turėjo visas dorybes. Jisai turėjo romumą ir 
nusižeminimą: „Mokinkitės iš manęs, nes aš romus ir nuo- - 
lankios širdies“ (Mat. 11,20). Jisai Viešpačių Viešpatis, 
prieš Kurį linksta danguje ir ant žemės kiekvienas kelys, 
klaupia prieš savo mokinius, kad nuplautų jiems kojas. Jisai 
buvo didžiai klusnus: visumet klausė savo Motinos ir savo 
globėjo šv. Juozupo; Jo visas gyvenimas Nazarete galima 
išreikšti trimis žodžiais: „Buvo jiems paklusnus“ (Luk. 
2,51). Jisai klausė Mozės įsakymų; lankė bažnyčią ir daly- 
vavo su visais pamaldosė; klausė pasaulinės valdžios ir pat- 
sai pareiškė, kad kas yra: ciesoriaus, reikia atiduoti ciesoriui 
(Mat. 22,21), ir šitą pareiškimą savo pasielgimu patvirtino 
(Mat. 17,26). Išganytojas turėjo daug kantrybės: kiek tai 
kartų Jisai buvo giliai ją pareiškęs, ypatingai karčiosios 
kančios metu! Jo neišsemiamas gailestingumas nusidėjė- 
liams irgi buvo begalinis: su kokiu malonumu Jisai priima 
Samarietę, Mariją Magdaleną; kaip geras piemuo Jisai ieško 
paklydusios avelės, kad ją grąžintų į savo avidę. Jo Širdis 
dega stropumu Tėvo garbei ir Jo reikalams. Degdamas tuo- 
mi stropumu, Jisai veja lauk iš bažnyčios pirklius, bara fa- 
rizejus už jų veidmainystę. Jezus be pertraukos melsdavosi: 
„Jis išėjo į kalną melstis ir praleido naktį maldoje Dievui“ 
(Luk. 6,12). Kas gali išmanyti tas kalbas, kurias turėjo Įsi- 
kūnijęs Žodis su dangaus Tėvu; kokios jos turėjo būti pil- 
nos garbės ir kokios kilnios! Savu laiku Kristuje žydėjo 
visos dorybės Jojo Tėvo garbei ir žmonių išganymo naudai. 


Senovėje patriarkai, prieš savo mirtį, suteikdavo savo 
vyriausiam sūnui iškilmingą palaiminimą, kuris buvo dan- 
gaus palankumo ženklu jų ainiams. Ir taip patriarkas Iza0- 
kas, prieš iškilmingą savo sūnaus Jokūbo palaiminimą, jį 
apkabino ir, užuodęs jo rūbų kvepėjimą, nudžiugęs, sušuko: 
„Štai mano sūnaus kvapas kaip pilno lauko, kurį Viešpats 
palaimino“, ir tuojaus jam suteikė gausų palaiminimą: „Die- 
vas tau teduoda iš dangaus rasos ir iš žemės riebumo javų 
ir vyno gausumą. Ir tau tetarnauja tautos ir tenusilenkia 
„prieš tave giminės: būk savo brolių ponas, ir tavo motinos 
sūnūs tepasilenkia prieš tave; kas tave keiktų, pats teesie 
prakeiktas; ir kas tave laimintų, teprisipildo palaiminimais“ 

(Prad. 27,27—29). Tasai Šventojo Rašto vaizdas yra di- 
džiausio džiaugsmo pavyzdys, kokį dangaus Tėvas jaučia, 
regėdamas Kristų, savo Sūnų; jisai lygiai yra pavyzdis tų 
palaiminimų, kokiais dievas apipils visus, kurie su Jo Sū- 
numi susivienys. 

Kaip daržas išdabintas žolynais, taip Kristaus siela 
yra išpuošta visokiomis dorybėmis, kokios tiktai galėtų 
žydėti žmogaus prigimties darže. Nors Dievas yra amžinas 
ir kaip tokis turi begalinių reikalavimų, tačiau kiekvienas 
Jezaus veiksmas, kad ir mažiausis, buvo Dievo mylimas. 
Kada Kristus dirbo vargingoje Nazareto dirbtuvėje, kada 
Jisai susieidavo su žmonėmis, kada valgė su mokiniais — 
šitie visi apsireiškimai išrodė paprasčiausiais nuotikiais, ta- 
čiau dangaus Tėvas, į Jį žiūrėdamas, kalbėjo: „Šitas mano 
mylimasai Sūnus, kuriame aš turiu sau daug pamėgimo“, 
žmonėms gi pridėjo: „Jo klausykite!“ (Mat. 17,5); Jam 
prisižiūrėkite ir Jį sekite! Jisai yra kiekvieno žmogaus 
pavyzdys, idealas ir jo vienintėlis tikslas. 
Todelkiekvienas žmogus privalo Jį sekti, nes 
Kristus yra „kelias, tiesa ir gyvenimas“ (Jon. 14,6). 

Norėdami sekti Jezų Kristų, mes turime nuolat Jam 
prisižiūrėti, palyginti mūsų pasielgimus su Jo elgimusi, su- 
taikinti savo mintis, kalbas, darbus ir kentėjimus su Jo min- 
"timis, kalbomis, darbais ir kentėjimais. Visumet klauskime 
savęs — ar Jisai taip elgtųsi mūsų vietoje? Tiktai tokiu 
būdu galime pažinti kas mumyse yra blogo ir tą blogą pa- 
taisyti, sekdami švenčiausį pavyzdį, kurį mums paliko mūsų 
Išganytojas. Taigi pabandykime, Brangūs Skaitytojai, pa- 
lyginti save su Jezumi Kristumi, Kurį mes turime sekti, kad 
mes galėtume tarti kartu su šv. Povilu: „Esu gyvas, tačiau 
jau nebe aš, bet yra gyvas manyje Kristus“ (Gal. 2,20). 


Turinys. 


Prakalba 

Pirmoji Konferencija — Žmogaus Tikslas. 

Antroji Konferencija — Ar yra Dievas? 

Trečioji Konferencija — Žmogaus sielos nemirtin- 
gumas. 

Ketvirtoji Konferencija — Nuodėmė. 

Penktoji Konferencija — Mirtis. 

Šeštoji Konferencija — Dievo Teismas. 

Septintoji Konferencija — Pragaras. 

Aštuntoji Konferencija — Dangus. 

Devintoji Konferencija — Kristaus Sekimas. 

